НАТО Туркиянинг НАТОга қўшган ҳиссасини юқори баҳоламоқда | Najot.org\nНАТО Туркиянинг НАТОга қўшган ҳиссасини юқори баҳоламоқда\n16.03.2020 Нажот 0 коментариев Нато,Туркия,улкан ҳисса\nБу ҳисса Ислом манфаатига хизмат қиладими ё Туркия манфаатига?!\nНАТО бош котиби Йенс Столтенберг 2020 йил 18 феврал куни Онадўли ахборот агентлигига Туркиянинг НАТОга аъзо бўлганидан бери унга улкан ҳисса қўшгани тўғрисида баёнот берди. У жумладан бундай деди: «Туркия 68 йилдан бери НАТО оиласи учун улкан аҳамиятга эга бўлган аъзо бўлиб келмоқда ҳамда ушбу Алянснинг Афғонистон, Косова ва Ироқ каби кўплаб давлатлардаги миссия ва операцияларига энг кўп ҳисса қўшган давлатлардан бири ҳисобланади. Туркия Яқин Шарқдаги тартибсизликлар, зўравонликлар ва беқарорликдан энг кўп зарар кўрган, «террористик» хуружларга энг кўп дучор бўлган иттифоқчидир. Мен Туркиянинг НАТОга қўшилганининг 68 йиллиги муносабати билан унга Алянсимизни доимий ва муҳим тарзда қўллаб-қувватлагани учун чуқур миннатдорчилигимни билдирмоқчиман. Туркиянинг Алянс ичкарисидаги ўзининг кучли аъзолиги ва қимматли ролини давом эттиришига шубҳа йўқ».\nНАТО 1949 йил 4 апрелда ташкил топган бўлса Туркия унга 1952 йил 18 февралда аъзо бўлган. Ваҳоланки, бу Алянс коммунизмга ва Совет Иттифоқига қарши туриш ҳамда дунёда Ғарб қадриятлари ва манфаатларини ҳимоя қилиш учун таъсис этилган эди. Ўз навбатида, Совет Иттифоқи ҳам Варшава шартномасини таъсис этди. Совет Иттифоқи парчалангандан сўнг унинг иттифоқи ҳам парчаланди. Алянснинг ташкил топишига омил бўлган сабабнинг йўқолгани учун НАТО ҳам ўз-ўзидан тарқалиши керак эди. Бироқ, АҚШ уни давом эттиришга ҳаммани мажбур қилди. Мақсади, Алянсга аъзо давлатларни ҳимоя қилишни ниқоб қилиб, ўзининг жаҳон бўйлаб мустамлакачилигини давом эттириш ва айни давлатлар устидан, айниқса, Европа Ғарби устидан ўз ҳукмронлигини сақлаб қолиш бўлди. Зеро, Европа Америка ҳукмронлигидан қутулиб, ўзига махсус қудрат барпо қилишга ҳаракат қилаётган эди. Ушбу қудрат ҳақда Франция президенти Макрон баёнот бериб, НАТОни «ўлим тўшагида ётган Алянс», деб атади. Бироқ мана шуларга қарамай, Туркия Американи қўллаб-қувватлаш ниятида Алянснинг сақланиб қолишига қатъий турибди ва унга бўлган ўз ҳиссасини мустаҳкамлаш учун турк ерларида НАТОга базалар очиб беряпти.\nУлар коммунизмга альтернатив душман сифатида Исломни танлашди. АҚШнинг собиқ Мудофаа вазири Дик Чейни 1992 йил Мюнхен халқаро хавфсизлик конференциясида «НАТОнинг эндиги душмани сиёсий Исломдир», деди. У 2011 йил АҚШ вице-президенти бўлгач, Буш билан бирга мусулмон юртларига қарши салибчилик урушини бошлади ва Афғонистон ва Ироқни босиб олди. Қолган барча мусулмон юртларини ҳам босиб олишни мақсад қилиб, янги Катта Яқин Шарқ йўл харитасини чизди. Аммо Афғонистон билан Ироқ мужоҳидлари Американи тийиб қўйишга ҳамда унинг ўз орзусига етишига ёки бирор ғалабага эришиш ниятини амалга оширишига йўл қўймасликка муваффақ бўлдилар. Уларнинг қўли билан Американинг халқаро позицияси ларзага келди.\nҲақиқатдан Туркия НАТО ривожига катта ҳисса қўшди. Масалан, НАТОни унга эргашиладиган олдинги сафдаги фронтга айлантирди ва бу билан Совет Иттифоқининг Ғарбий Европага босимини пасайтирилишига ҳисса қўшди. Оқибатда Совет Иттифоқи ўзининг Кавказ минтақасидаги йигирма бешта ҳарбий бўлинмасини, яъни, уч юз минг нафар аскарини Туркиядаги НАТОга қарши жойлаштиришга мажбур бўлди. Бошқача айтганда, Шарқий ва Марказий Европадан бурилиб, Туркиядаги Ғарбга қарши турди, натижада, европаликларнинг хавфсизлик харажатлари озайиб, обод турмуш, фаровонлик ва хавфсизликдан баҳраманд бўлишди.\nТуркия 1950-1953 йилги Корея урушида иштирок этиб, НАТО байроғи остида ўзининг 15 минг аскари билан АҚШ фойдасига хизмат қилди. Бу урушда АҚШ ўзи ёриб киришга ожизлик қилган минтақаларга турк аскарларини киритди, оқибатда ҳитойликларга қарши олиб борилган «Коннери» жангида нобуд бўлганларнинг 60 %ини турк аскарлари ташкил қилди. Туркия эса, ҳеч қандай фойда кўрмади, фойдани АҚШ кўриб, Жанубий Кореяга ҳукмрон бўлиб олди.\nТуркия НАТОнинг Босния ва Герцеговинадаги «Айфор» кучлари билан «Сафор» кучларига, Косоводаги «Кафор» кучларига, Халқаро Хавфсизликнинг Афғонистондаги «Исаф» кучларига, Жанубий-Шарқий бригадасига, Ироқдаги машқлар миссиясига, Ўрта Ер денгизи, Эгей денгизи, Қора денгиз ва НАТОнинг Африка мугузидаги ҳарбий денгиз кучларига ҳамда Болтиқбўйи минтақасидаги ҳаво разведка операцияларига салмоқли ҳисса қўшди.\n2002 йил Прагада бўлиб ўтган НАТО саммити қарорларига мувофиқ, Туркияда 2005 йилда «TMMM» (Терроризмга қарши Кураш бўйича Олий Марказ) тузилди. Бу марказда НАТОга аъзо саккиз давлатнинг офицерлари фаолият олиб бориб, НАТОга аъзо давлатларга ҳисобот ва тадқиқотлар тақдим этишади. «Террористлар ресурсларини қуритиш», «Террористларга қарши кураш», «Терроризм билан оммавий ахборот воситалари ўртасидаги умумий муносабатлар», «Мафкуравий терроризм асосларини ўрганиш» ана шу ҳисобот ва тадқиқотлар жумласидандир. Буларнинг барчаси Ислом ва мусулмонларга қарши курашдан бошқа нарса эмас.\nҒарб Шарқдан чиқиб кетишни Ғарбнинг ҳаёт тарзига таҳдид солади, деб ҳисоблайди, Туркия эса, миллионлаб мигрантлар тўлқинидан Ғарбни ҳимоя қилади ва бу ишидан ғурурланади.\nАраб давлатларида қўзғолон аланга олганда НАТО унга қарши тайёргарлик кўриб, «Патриот» ҳаво мудофааси тизимини ўрнатди. АҚШ, Германия ва Голландия давлатлари яратган бу тизимни НАТО 2012 йил Туркиянинг Сурияга чегарадош ерига жойлаштирди. Шунингдек, НАТОнинг Чикаго саммитидан сўнг 2012 йил Туркиянинг Малатя вилоятидаги Қаражик посёлкасига ракеталарга қарши мудофаа комплекси қурилди.\nҲозирда Туркияда АҚШ ва НАТОнинг 15та ҳарбий базаси бор. Уларнинг энг каттаси Инжирлик шаҳрида жойлаштирилган бўлиб, бу базадан Америка ўз иттифоқчилари билан бирга Афғонистон ва Ироққа қарши ифлос урушида фойдаланиб келмоқда. 2015 йилда Эрдоган Американинг Инжирлик базасидан «терроризм»га қарши кураш ниқоби остида Сурия қўзғолонига қарши фойдаланишига рухсат берди.\nШуларнинг барчасига қарамай, Ғарб Туркия манфаатларига қарши туради. Масалан, 1963 йил Кипр Румлари туркларга ҳужум қилганда Туркия туркларни ҳимоя қилиш учун Кипрга кирган. Ана шунда 1964 йил АҚШ президенти Линдон Жонсон Туркиянинг Британия сиёсати бўйича юрувчи бош вазири Исмет Инёнюга мактуб ёзиб, бундай дейди: «Бу ишга Совет Иттифоқи аралашган тақдирда, АҚШ ва бошқа НАТО давлатлари ҳаргиз Бешинчи моддада кўзда тутилган қўшма мудофаа принципи бўйича ишламайдилар». Шунингдек, Эжевит ва Эрбаканлар раҳбарлигидаги Туркия 1974 йил инглизлар буйруғи билан Кипрга киради. Чунки у ерда америкапараст Юнон Миллий Ҳаракати инқилоб қилган эди. Ўшанда Америка 1975-1978 йилларда Туркияга қурол сотилишини тақиқловчи санкция жорий қилади.\nЯқинда Сурияда Туркия билан Россия ўртасида келишмовчилик келиб чиқиш эҳтимоли айтилди. Шунда НАТО давлатлари Бешинчи моддани фаоллаштиришни хоҳламасликларини билдиришди. Бу модда НАТОга аъзо давлатларни мудофаа қилишни ўз ичига олган.\nТуркия америкалик руҳоний жосусни ушлаб олганда Америка унга санкция жорий қилди ва 2018 йил 11 августда Эрдоган Нью-Йорк Таймс газетасига мақола ёзиб, мана бундай деган: «Америка қандай қилиб бизга санкция қўллаяпти, ахир, АҚШ билан Туркия НАТОда олтмиш йилдан бери шерик бўлиб келаётган бўлсалар… Икки давлат совуқ уруш ва ундан кейинги даврларда машаққатларга шериклик қилаётган бўлсалар?! Йиллар бўйи ҳар доим Туркия Америкага ёрдамга чопиб келди. Ўзаро кучларимиз Кореяда жанг қилди. Турк кучлари 1962 йилда Кубада ракеталар инқирозида Америкага ёрдам қўлини чўзди. Турк кучлари НАТО миссияси муваффақияти учун Афғонистонга юборилди. ИШИД ташкилоти НАТО ҳудудига етиб бормаслиги учун турк кучлари Сурияда икки йирик операция олиб борди».\nШундай қилиб, демак, Туркия АҚШ ва Ғарбнинг мустамлакачилик манфаатига хизмат қилаётган давлатларнинг энг пешқадамидир, ҳолбуки, улар ҳар доим Туркия манфаатларига қарши туришди, Ғарбдан энг кўп зарар кўрувчи Туркия бўлиб қолди. Оқибатда Туркия на ўзи фойда кўрди, на Исломга фойда келтирди. Аксинча, у НАТОга ҳисса қўшиш орқали Ислом ва унинг аҳлига зарар келтирди. Унинг бугунги кундаги раҳбари Эрдоган Туркиянинг АҚШ ва Ғарбга хизмат кўрсатаётгани билан фахрланиб ётибди. Аллоҳ Субҳанаҳу кофирлар билан иттифоқ тузганларни кофирлар, золимлар ва дилларида мараз бўлган мунофиқлар билан баробарлигини, мусулмонликни иддао қилса ҳам, ўрталарида фарқ йўқлигини айтиб, бундай деган:\n﴿يَا أَيُّهَا الَّذِينَ آمَنُواْ لاَ تَتَّخِذُواْ الْيَهُودَ وَالنَّصَارَى أَوْلِيَاء بَعْضُهُمْ أَوْلِيَاء بَعْضٍ وَمَن يَتَوَلَّهُم مِّنكُمْ فَإِنَّهُ مِنْهُمْ إِنَّ اللّهَ لاَ يَهْدِي الْقَوْمَ الظَّالِمِينَ﴾\n«Эй мўминлар, яҳудийлар ва насронийларни дўст тутмангиз! Уларнинг баъзилари баъзиларига дўстдирлар. Сизлардан ким уларга дўст бўлса, бас, у ўшалардандир. Албатта, Аллоҳ золим қавмни ҳидоят қилмас» [Моида 51]\nРоя газетасининг 2020 йил 4 март чоршанба кунги 276-сонидан\n← Толибоннинг Америка билан олиб бораётган музокаралари қаерга олиб боради?!\nСисий Муборакни хоинлиги ва жиноятлари учун тақдирламоқда →\nТолибоннинг Америка билан олиб бораётган музокаралари қаерга олиб боради?!\nبِسْمِ اللهِ الرَّحْمٰنِ الرَّحِيمِ Толибоннинг Америка билан олиб бораётган музокаралари...


Бегона кўздан сақлаш учун Windows’да файллар ва жилдларни сурат файлига яширамиз - Terabayt.Uz\nБегона кўздан сақлаш учун Windows’да файллар ва жилдларни сурат файлига яширамиз\nШахсий маълумотларингиз, муҳим ҳужжатларингизга бошқаларнинг кўзи тушмаслиги учун, компьютерингизда уларни биров кирмайдиган жилдларнинг энг тўрига жойлаб қўясизми? Биз эса Windows тизимли компьютерда уларни яширишнинг ва бошқаларга билдирмасдан керакли одамга узатишнинг қизиқ йўлини тавсия этамиз.\nЎҚИНГ: iPhone ва iPad’ларда жилдлар (папкалар) номини кўринмайдиган қиламиз\nШундай қилиб, муҳим файллар ва жилд (папка)ларни архивлаб, бирор расмнинг JPEG форматли (кенгайтмаси *.jpeg ёки *.jpg) файлига жойлаб қўйиш мумкин. Сўнг уни расмларни кўрувчи исталган дастурда очганда фақат суратнинг ўзини кўриш мумкин, лекин архиватор дастур ёрдамида очиб, унга жойланган архив ичидаги маълумотларни кўриш имкони бўлади.\nБунинг учун қуйидаги амалларни бажарамиз:\nЯшириш керак бўлган жилд ёки файлни ZIP ёки RAR форматида архивлаймиз. Масалан, шартли равишда уни arxivim.rar деб номлайлик.\nУшбу архивни ҳамда керакли JPEG-суратни (тушунишимиз осон бўлиши учун уни surat.jpg деймиз) компьютеримизнинг C диски ичидаги янги жилдга (тушунарли бўлиши учун ҳозир уни jildim деб атаймиз) соламиз. Яъни, унга борар йўл мана бундай бўлиши керак: C:\_jildim\nКлавиатурада Win + R тугмачаларини баравар босиб, cmd буйруғини терамиз ва Enter тугмачасини босамиз.\nОчилган буйруқлар қаторида C:\_jildim ёзувини териб, бояги янги жилдга кирамиз.\nЭнди эса қуйидагини терамиз: copy /b surat.jpg+arxivim.rar yangirasm.jpg\nТайёр – буйруқлар қатори yangirasm.jpg номли янги сурат файлини яратди. Энди уни бошқалар шунчаки расм кўриш дастурида очиб, фақат суратни томоша қилиши мумкин. Сиз эса уни архиватор дастур ёрдамида очиб, ичидаги маълумотларингизни кўрсангиз, архивдан чиқариб олсангиз бўлади.\nШунингдек, суратдан бошқа бирор турдаги файл узатиш мумкин бўлмаган форумлар ва чатларда керакли махфий файлларни ушбу расм орқали суҳбатдошингизга жўнатишингиз ҳам мумкин. Бунинг учун, албатта, суҳбатдошингиз ҳам ушбу усулдан бохабар бўлиши керак – шу боис мазкур мақоламизни яқинларингизга ҳам улашинг.


00:00 / 20.09.2008 | eski savollar | 1249\nассалому алайкум ҳурматли ҳазрат . олиб бораётган ишингизга аллоҳдан баракат со'раб сиздан мерос масаласида со'раб саволбитмоқчиман. иншаоллоҳ ушбу масалани эчимини ҳал қилиб берасиз дегган умиддаман.бир аёл киши вафот этиб ундан 4фарзанд 2 о'г'ил ва2 қиз қолишги. орадан 3йил о'тиб кетма кет 1о'г'ил ва 1 киз фарзанд ҳам оламдан о'тишди. вафот этганларнифарзандлари ҳам о'г'ил ҳам кизлари бор. ушбу аёлдан қолган мерос фарзандлар ва набиралар орасида қандай тақсимланиши ҳақида айтиб о'тсангиз илтимос шу ҳоланла шариатимиз нима дейди. ушбу ҳолатда фарзандлар ва набиралар қанчадан улушга эга бо'ладилар. шунингдек ушбу аёл билан кичик о'гиллари бир уйда туришган. ушбу уй о'ша аёл номида лекин аёл ваот этмасдан аввал ушбу уй кичик о'г'илга қолишлигига ишорат этиб кетганлар.ушбу ҳолатда шу уй ҳам уртда тақсимланиши зарурми. жавобингиз учун олдиндан раҳмат.\n- Аёлдан қолган мерос учга тақсимланади. Икки ўғил бир улушдан, икки қиз бир улушни тенг бўлиб олишади. Болалар бу масаладаги каби турганда набираларга мерос тегмайди. Уй масаласини ҳужжат ва гувоҳлар билан аниқлаш керак.


Декабрда Карлови Варига бориш учун 7 сабаб\nКурорт минтақаларга кузги-қишки мавсумда даволанишга боришни режалаштираётган сайёҳларимизни қайси савол кўпроқ қизиқтиришини биласизми? Ҳа, кўпчиликни у ердаги об-ҳаво хавотирга солади. Аслини олганда, даволаниш учун ёмон об-ҳавонинг ўзи бўлмайди! Шу сабабли бугун биз барча хавотирларингиз бежиз эканлигини асослашга ва нега Карлови Варига айнан декабрда бориш кераклигини тушунтиришга ҳаракат қиламиз.\n1. Илиқ қиш\nКарлови Вари қалин ўрмон билан ўралган тоғли водийда жойлашган. Шу сабабли бу ерда кучли шамоллар бўлмайди, ҳавоси ҳам ниҳоятда мусаффо!\nАйтганча, ҳаво ҳарорати ҳақида. Одатда кундузи термометр -1 дан +4 градусгача совуқни кўрсатади. Тунда эса бироз совуқроқ – минус беш градус. Бу ерга келганлар майин қорда сайр қилишни исташганлари сабабли қор ёғишини интиқлик билан кутишади.\n2. Юқори сифатли даволаниш\nСайёҳлар маълум бир давлатга диққатга сазовор обидаларни кўриш ва таассуротлар илинжида боришади: Парижда бу Эйфель минораси, Римда – Колизей, Истанбулда – Мовий ранг масжид ёки Айя-София... Карлови Варининг энг диққатга сазовор жиҳати курортни бутун дунёга машҳур қилиб келаётган юқори сифатли даволаниш ҳисобланади.\nБу ерда анчадан бери даволашади: шифобахш сувли булоқлар XIV асрдан буён маълум. XVI асрда бу ерда илк санаторийлар пайдо бўлган, оқибатда шаҳар дунёга машҳур бўла бошлаган.\nБугунги кунда Карлови Вари нафақат Чехия, балки бутун дунёдаги энг йирик курортлардан биридир. Бу ерда ошқозон-ичак тракти ва таянч-ҳаракат аппарати касалликлари, шунингдек, моддалар алмашинуви бузилишини даволашади.\nКарлови Варига биринчи навбатда шифобахш минерал сув билан даволаниш учун келишади. Сувни бу ерда нонушта, тушлик ва кечки овқатдан олдин ичишади, бунда организмнинг ҳар бир тўқимаси фойдали моддаларга тўйинади! Айтганча, сувни албатта яхши кайфият билан ичиш керак, шунда унинг самараси янада ортади.\nҚишда Карлови Варида дам олувчилар кам бўлади, шу сабабли булоқ сувига навбат бўлмайди. Кўплаб сайёҳларнинг таъкидлашича, кўчада совуқ ҳаво бўлганда қайноқ минерал сувни ичиш танага ўзгача ҳузур бағишлар экан!\nДаставвал ҳар бир меҳмон шифокор қабулига йўл олади, у эса керакли йўлланма беради. Сув ичиб даволанишдан ташқари дам олувчининг кундалик режасига уқалашлар, ванналар ва бошқа муолажалар киради.\n3. Санаторийлар мақбул нархлар билан хурсанд қилади\nБу яна бир ютуқ, чунки Карлови Вари меҳмонхоналари – бу доим ажойиб сервис, мазали таомлар ва сифатли тиббий марказлардир.\nМисол учун, CARLSBAD PLAZA ҳудудидаги Carlsbad клиникасида лаборатория ва 14 та йўналиш бўйича юқори малакали шифокорлар фаолият кўрсатади. Меҳмонларга бу ерда 250 турдан ортиқ муолажалар таклиф этилади.\nШунингдек бу ердаги Medical Spa Gallery даволаш комплексида нафақат бой табиий термал ва минерал ресурслар, балки энг янги даволаш усулларидан фойдаланилади.\n4. Очиқ ҳавода сайр\nКарлови Варида қиш ўзгача нафислик ва табиат ажойиботларига бой муҳит билан кечади. Ранг-баранг уйларнинг оппоқ томлари ажиб манзара ҳосил қилади. Орқа планда эса доимо яшил ўрмонлар, арчалардаги қорлар кўзни қамаштиради.\nБундай совуқ ҳавода ҳатто сайр қилиш ҳам ёқимли. Шаҳарни 2 соат ичида тўлиқ айланиб чиқиш мумкин.\nКўприк устидан ўтиб, устунлар ёнига бориш ёки Чехия кўчаларида сайр қилиш нақадар ёқимли!\nФуникулёрда «Диана» кузатув майдончасига кўтарилиш ва Карлови Варини юқоридан томоша қилиш мумкин!\n5. Анъанавий кўнгилочар томошалар\nКарлови Варида бўш вақтингизда зерикиб қолмайсиз! Йилнинг исталган фаслида Локет қасрига бориш ёки Бечов қалъасини томоша қилиш мумкин.\nМеҳмонларни маҳаллий филармониянинг симфоник оркестри хурсандчилик билан қарши олади.\nМашҳур Мозер ойна заводи ойначиларининг маҳоратини томоша қилиш учун имконият пайдо бўлади.\nАйтганча, шинам кафелардан бирига кириб машҳур «Бехеровка» ўтлар дамламаси, глинтвейн ёки қаҳва ичиш ва чех вафлисини татиб кўриш мумкин!\n6. Мазали таомлар\nҚишки Чехия таомлари мазали, тўйимли, «қайноқ» ва калорияга бой бўлиб, бу таом истеъмол қилиб узоқ вақт сайр қилишга ёрдам беради!\nМашҳур хамирдаги қайлани албатта татиб кўринг. Чехияда биринчи ўринда шўрвани ичиб, кейин бошқа таомларни бемалол татиб кўришингиз лозим бўлади.\nАнъанага кўра жигарли фрикаделька ва лапшали шўрва, картошкали ва саримсоқпиёзли шўрвалар дастурхонга тортиқ қилинади.\nЯнги йил ва қишда ейилувчи байрам таоми маринадланган зоғорабалиқ ҳисобланади.\nКарлови Варида карамли пиширилган ўрдак, шунингдек «Свичкова на сметане» – қовурилган сабзавотлар билан оз миқдордаги бульон ва дудланган мол гўштили таомни яхши кўришади, уни қаймоқли соус ва гарнир билан тортиқ қилинади.\nГазаклар – маринадланган сарделькалар, маринадланган «Кермелин» пишлоғи ва «Камамбер» қовурилган пишлоғи мазза қилиб истеъмол қилинади.\n7. Прагага бориш\nДекабрда Прагада янги йилни қарши олиш олам-олам завқ олиб келади. Бу пайтда машҳур ярмаркалар ўз дўкончаларини очишади, уларнинг энг асосийлари Староместск ва Вацлав майдонларида жойлашган.\nБу ерда нафақат вақтни чоғ ўтказиш, балки турли совғалар харид қилиш ҳам мумкин! Мисол учун, машҳур богем ойнасидан ясалган буюмлар, марионеткалар ва миллий кийимлар кийган қўғирчоқлар, тўқилган кийимлар, уй безаклари ва ҳ.к.\nОчиқ ҳаводаги ярмаркада сайр қилиб, пиширилган қайин ёнғоғи, қовурилган колбасалар, трдельник ва рангли марцепанли пряникларни татиб кўриш имконияти бор!\nШу боис, ҳеч нарсадан хавотир олмасдан декабрда биз билан Карлови Варига боринг. Бизда қишки ажойиб таклиф мавжуд бўлиб, у билан мана бу ерда танишишингиз мумкин. Барча саволларингизни +99871 200 55 44 рақами орқали беринг. Соғлик-саломатлик сизни асло тарк этмасин!


Ўзбекистонда коронавируснинг олдини олиш чора-тадбирлари доирасида Тошкент вилоятининг Юқори Чирчиқ туманида 20800 ўринга эга карантин зонаси қурилди. Чартер рейсларда хориждан олиб келинган ватандошлар ушбу полигонда камида икки ҳафта сақланмоқда.\nУшбу полигонда икки ҳафта, ундан олдин шифохонада 16 кун карантинда бўлиб чиққан ватандошимиз ижтимоий тармоқдаги саҳифасига баъзи суратларини жойлади. Kun.uz мухбири у билан боғланиб, карантин зонасидаги ҳаёт ҳақида сўзлаб беришини сўради.\nАввало айтиш жоиз, қуйидагилар - фақат бир ҳамюртимизнинг фикрлари. Карантин жорий этилган дастлабки кунларда жойлардаги шароитлар ҳақида турли гап-сўзлар, видеолар тарқалди. Исми сир қолишини истаган ҳамюртимизнинг сўзлари, келтирган суратларига қараганда, махсус зоналардаги камчиликлар тез фурсатда ортиғи билан бартараф этилган.\n30 кунлик карантин\n– Истанбулдан қайтгач, 18 мартдан бошлаб 16 кун Тошкент шаҳридаги «Нуроний» клиник шифохонасида карантинда бўлдим. Охирги кун эрталаб 2 кишини вирусологияга олиб кетишди. Одамлар ваҳимага тушди. Яна 14 кун шу ерда қолишимизни тахмин қилдик.\nКечки овқатдан кейин 4та автобус келди. Ўша 2 киши яшаган қаватдагиларни автобусга чиқаришди. Улар алоқада бўлган, шунинг учун олиб кетишяпти, деб ўйладик. Лекин автобуслар келиши кўпайди. Шундан сўнг ҳаммамизни олиб кетишларини тушундик. Нарсаларимизни йиғишни бошладик.\nШу тариқа, 3 апрелда Ўртасаройга келиб, яна икки ҳафта – 17 апрелгача шу ерда бўлдик.\n«Нуроний» шифохонасида жами 20тача палатада тахминан 2-3 кишидан жойлашган эдик. Йиғилиб гаплашиб турардик. Бошқа қаватларга аралашмас эдик. Биринчи қаватда 2та ювиниш хонаси, 4та ҳожатхона бор эди.\nШифохонанинг катта боғи бор эди. Ҳар куни чиқиб бадантарбия қилардик. Овқатлари жуда ҳам яхши эди. Менимча, овқатлар бирор тўйхона ёки миллий таомлар кафесидан олиб келинарди.\nНонуштага ҳар хил «каша»лар, пишлоқ, сарёғ, компот бериларди. Тушликда тез-тез тўй оши, салати билан биргаликда; мастава, «солянка» шўрва. Кечки овқатга эса бефстроган, бифштекс ва қовурма лағмон... Кунора суюқ овқат – манпар, товуқ шўрва, фрикадельки. Яна кефир, кисель, компот ҳам берилди.\nКечки овқатдан кейин доим ширинлик ҳам бериларди. Ҳаммасидан ҳам ҳайрон бўлганимиз – ким яна қўшимча ейишни хоҳласа, албатта беришарди.\nЎртасаройга келганимиздан кейин ҳар бир контейнерга 4 кишидан жойлаштиришди. Ювиниш хонаси, унитаз ва раковиналар – ҳаммаси бор.\nҲар бир одамга 3тадан сочиқ, тиш паста ва чўтка, қўл ювиш совуни, шампун берилди.\nНонуштага 2тадан тухум, қовурилган колбаса, каша ва булочкалар беришарди. Пакетли чой қанд билан бериларди. Ҳар бир хонага биттадан тефал берилган. Ҳар 4 кунда 10 литрдан сув берилди.\nТушликка товуқ ёки оддий котлет, гуруч, гречка, перловка ва пюре гарнир билан бериларди.\nКечки овқатга ош ёки жаркоп, ҳатто KFC товуғи ҳам берилди.\nЎртасаройга келганимизда хонамизга 2та китоб ҳам қуйиб қуйишган экан. Бўш вақтларимизда китоб ўқидик. Хар бир хонада телефон бор эди. Фақат интернетга уланмайди, лекин хоҳлаганча гаплашиш мумкин экан.\nУмуман, шароитлар жудаям яхши ташкиллаштирилган. Алоҳида мед персонал қўриқчи ва хизмат қилаётганларга раҳмат дейишимиз керак. Бизни тушунса бўлади. Ўзимиз иш билан юриб, четдан учиб келганмиз. Мед персонал ишда худди биздек қолишган. Хизматчилар хушмуомала эди. Барчага яхши муносабатда бўлишди.\nШу ўринда таклифларим бор эди\nФуқаролар карантинга олиб келинганидан кейин ўз эҳтиёжига керак бўладиган шахсий гигиеник воситалар, кийимлар, фарзанди бор аёлларга каша ва памперс керак бўлади. «Доставка» орқали олиб келтирсангиз, олиб киришга рухсат йўқ. Нарсаларни олиб киришга рухсат берилса, яхши бўлар эди.\nЯна бир таклифим: зона ҳовлисига турник қўйиб беришса, одамлар спорт билан шуғулланиб туриши мумкин бўларди.\nМен бизнес эгасиман, ишчиларимни бошқариб туриш учун доим компьютер ва телефоним бўлиши шарт. Шунинг учун нима қилиб бўлса ҳам уларни олиб қолдим. Сабаби ҳозир шифокорларимизга тиббий ниқоблар ва комбинезонлар етказиб берамиз.


Ёзёвонда давлат хизматлари қандай кўрсатилмоқда?\n25.07.2018 17:42 0 6315\nДавлат хизматлари агентлигининг Жамоатчилик ва ОАВ билан алоқалар бўлими «Xabar.uz»га маълум қилишича, Фарғона вилоятининг Ёзёвон туманида давлат хизматлари агентлиги ишчи гуруҳи ҳар бир оиланинг турмуш шароити билан танишиб, аниқланган камчиликларни жойида бартараф этмоқда.\nЖумладан, туманнинг «Тараққиёт» маҳалласида аҳоли ичимлик сувига муҳтожлиги аниқланиб, тегишли ташкилот раҳбарига кўрсатма берилди. Ўн бир нафар болага мактабгача таълим муассасасига йўлланма берилди.\nИшчи гуруҳ туман аҳолиси учун керакли мутахассисларни жалб қилган ҳолда сайёр тиббий кўрик ҳам ташкиллаштирган.\nдавлат хизматлари ёзёвон


Жанубий Корея флагмани DxOMark’да шарманда бўлди – атиги 41-ўрин! - Terabayt.Uz\nЖанубий Корея флагмани DxOMark’да шарманда бўлди – атиги 41-ўрин!\nDxOMark лабораторияси Samsung компаниясининг Galaxy S20+ смартфони камерасини текширишганида, бор-йўғи 10-ўринни олган эди. Ҳозир бу флагман янада пастлаб кетган – уни дастлаб OnePlus 8 Pro енгган бўлса, куни кеча ҳамёнбоп Redmi K30 Pro Zoom Edition ҳар иккаласидан ва ҳатто iPhone 11 Pro Max ’дан ҳам устун келиб, кучли ўнталикка кирган.\nМазкур профессионал тест сервиси энди DxOMark лабораторияси LG V60 ThinQ флагманининг ҳам камера имкониятларини текшириб кўрди. Айтиш керакки, ушбу модели Qualcomm компаниясининг илғор Snapdragon 865 процессори базасидаги илк флагманлардан бири эди. Унинг бош камерасида асоий датчик 64 мегапикселлик бўлиб, яна 13 МПлик ўта кенг бурчакли модул ҳамда ToF-камераси ҳам бор.\nШунга қарамасдан, LG V60 сураткашлик бўйича жуда орқада эканлиги маълум бўлди: экспертлар унинг расмга туширишига 103, видео олишига эса атиги 93 балл беришди:\nМутахассисларга кўра, ҳаракатсиз ҳолатда суратга туширганда LG V60 камераси зўр, лекин айрим вазиятларда контраст етишмайди. Бошқа смартфонсозларнинг флагманларига солиштирганда, бунисида ҳатто яхши ёритилган шароитда ҳам кадрда “шовқин”лар даражаси юқори. Автофокус «аниқ, лекин секин». Смартфонда телеобъектив камера йўқлиги ҳам унинг суратга яхши ола билмаслигига сабабчи бўлган.\nХулласи калом, LG V60 ThinQ бу тестда олган умумий баҳоси атиги 100 баллга тенг бўлди. Бу кўрсаткич билан у DxOMark рейтингида ҳатто ТОП-қирқталикка ҳам кирмаган! Унинг камера тести тафсилотлари билан мана бу ҳавола орқали батафсил (инглизчада) танишиб чиқишингиз мумкин.\n#LG #андроид смартфон #тест #камерофон #DxOMark #LG V60 ThinQ 5G


Қўқонда нега бензин қиммат сотиляпти? - Carzone.Uz\nFacebook ижтимоий тармоғида О. Қаҳҳоров исмли фойдаланувчи Қўқон шаҳрининг вокзали ёнидаги автомобилларга ёқилғи қуйиш шохобчаси бензинни ўз баҳосидан 15 фоиз баланд нархда сотаётганлиги ҳақида хабар қилди. Юқорида сиз кўриб турган расм илова қилинган постда ёзилишича, Қўқон шаҳридан 20 км нарига чиқилса, бензинни паст нархда сотиб олиш мумкин, бироқ мазкур АЁҚШда қатъий 3700 сўмдан сотилади.\n“Республикамизнинг жуда кўп шаҳарларида бўламан, Гулистон, Ангрен, Оҳангарон, ҳатто Қўқондан қайси томонга бўлса ҳам 20км чиқсангиз, бензинни ўзининг нархида оласиз, лекин Қўқонда бошқа нарх…\n— 74000 сўм.\n— Ие, нимага 74000 сўм, инсоф борми?\n— Ман билмайман, хўжайин “шунчадан сотасан”, деган.\n— Чақиринг хўжайинни.\n— Ҳозир йўқ эдилар, ака, ман нима қилай, ҳозир сизга арзон сотсам, ёнимдан тўлашим керак бўлади”.\nОдамлар ижтимоий тармоқларда кимга қанча пора берганини ҳам яширмай ёзмоқда. Бу ҳам яширилган касалнинг иситмаси, аслида. Бироқ ушбу иситмани нормал ҳол деб қабул қилиб кетаверамизми? Изоҳлардан бирини ўқинг: “… ҳамма нарсанинг шапкаси бор, бундан кейин ҳам бўлади, ҳар қандай иш пул билан битади…”.\nБиз ривожланган давлатларга етишиш йўлида одимлар эканмиз, уларнинг тажрибасини қўллашдан ҳеч тортинмаслигимиз зарур. Биласизми, ўтган йилнинг апрел ойида япониялик мороженое ишлаб чиқарувчилар нархни бир неча центга кўтарганликлари учун истеъмолчилардан узр сўраган. “Пулинг етса ол”, дейиши ҳам мумкин эди (расм ва видеога қаранг).


Янгиликлар — "Турон" футбол клуби\nПро-лига. «Хоразм»га қарши сафар учрашувида дуранг натижа қайд этдик\nПро-лигада 9-тур учрашувлари бўлиб ўтди. Тур доирасида Урганчнинг «Хоразм» клуби меҳмони бўлган Анвар Бердиев бош мураббийлигидаги асосий таркиб жамоамиз вакиллари 1:1 ҳисобида дуранг натижа қайд этдилар.\nU-19 Биринчилиги. Ёшлар жамоамиз муҳим учрашувда «Сўғдиёна»ни мағлуб этишди (фото+жадвал)\nU-19 Биринчилигида 5-тур учрашувлари бўлиб ўтди. Тур доирасида ўз майдонларида «Сўғдиёна» (U-19) вакилларини қабул қилган Баҳром Хакимов бош мураббийлигидаги ёшлар жамоамиз вакиллари 3:1 ҳисобида ғалабага эришдилар.\nБарчангизга маълум, ўтган мавсумдан буён кореялик легионер футболчи Ким Бойонг жамоамиз сафида ҳаракат қилиб келаётган эди. Куни кеча у клубимиз раҳбарияти билан учрашиб ўз юртида ҳарбий хизматни ўташ мажбурияти билан чақирилаётганлигини маълум қилди.\nХабарингиз бор, жамоамиз Про-лиганинг 8-тури доирасида ўз майдонида Муборакнинг «Машъал» клубига қарши майдонга тушади. Мазкур баҳсни Ғайрат Жўраев бошчилигидаги ҳакамлар гуруҳи бошқариб борадиган бўлди.\nХабарингиз бор, жамоамиз Про-лиганинг 6-тури доирасида ўз майдонида Андижоннинг «Андижон» клубига қарши майдонга тушади. Мазкур баҳсни Ҳусан Музаффаров бошчилигидаги ҳакамлар гуруҳи бошқариб борадиган бўлди.


20:58 / 18.03.2018 3901 pdf Ўқиш режими + -\nМўминова Азизахон. Манба: fitrat.uz\n20:55 / 18.03.2018 1733\n12:04 / 19.03.2018 1281\nҚадимдан ахлоқ илми уламолари .Одамдаги хулқлар унинг яратилишида қўшиб яратилган бўладими ёки киши ахлоқни кейин ўрганадими, деган саволга жавоб беришда давоми...\n2236 15:34 / 24.10.2017\nАбу Ҳомид Ғаззолий раҳматуллоҳи алайҳ Иҳёу улумуд дин китобида айтадиларИлм ва ибодатсиз саодатга эришиб бўлмайди. Ниятсиз амал қилиш самарасиз машаққат давоми...\n5433 10:50 / 26.06.2018\nБилиш лозимки, инсoндaн сoдир бўлaдигaн ғийбaтнинг бир неча сaбaблaри бор. Ўшa сaбaблaрдан бирортаси тoпилсa, aксaр ҳолларда ғийбaт вужудга келади. Инсoн ғийбaтдaн қутулиш давоми...\n1523 16:02 / 09.05.2018\nТавба ва истиғфор (4-қисм)\nИккинчи қисм. Фаҳш тарқатиш, пок эркакаёлларни зинода айблаш, бир аёлга уйланиш мақсадида унинг эри билан орасини бузиш, зино қилиш, зинога ёрдам бериш, давоми...\n2647 18:58 / 27.03.2018


Xiaomi компанияси ўз автомобилини тақдим этиши мумкин | KITAB.UZ\nXiaomi компанияси ўз автомобилини тақдим этиши мумкин\nЙўлтанламас ўзининг силуэти билан Suzuki Jimny ёки Mercedes G-Class’ни ёдга солади.\nМазкур тизерни ҳазил тариқасида қабул қилиш мумкин эди, бироқ бунга йўл қўймайдиган бир-иккита «жиҳатлар» бор. Биринчидан, гап қандайдир инсайдер ҳақида эмас, Xiaomi’нинг расмий саҳифаси ҳақида кетмоқда. Иккинчидан, сурат остидаги ёзув барчаси жиддийлигини кўрсатади: «Автомобиль яратиш? Биз жиддий!». Тизер эълон қилинганидан сўнг, ўчириб ташланган, бироқ бу унинг интернет тармоғида тарқалиб кетишининг олдини олмаган.\nТаъкидлаш керакки, Xiaomi маҳаллий автомобиль ишлаб чиқарувчи компаниялар билан ҳамкорлик қилиб келади. 2019 йилда Xiaopeng Motors компаниясига сармоя ҳам киритган эди. Қайд этилишича, Xiaopeng P7 электроседанини ҳозирда етказиб бериш бошланган бўлиб, у Tesla’нинг муқобили бўлиши кутилмоқда. Бироқ Xiaopeng P7 кузовининг силуэти мутлақо бошқача. Шу сабабли айнан қайси автомобиль ҳақида гап кетаётгани номаълум: автомобиль ўйинчоқ бўлиб чиқиши ҳам мумкин.


Комил Алламжонов ноширлик коллежига китоблар жамланмасини совға қилди – Газета.uz\nАхборот ва оммавий коммуникациялар агентлиги директори Комил Алламжонов ноширлик коллежи кутубхонасига китоблар жамланмасини совға қилди.\n25 март 2019, 22:04 Жамият\nЎзбекистон президенти Администрацияси ҳузуридаги Ахборот ва оммавий коммуникациялар агентлиги директори Комил Алламжонов Ноширлик-матбаа фаолияти соҳасида мутахассисларни тайёрлаш касб-ҳунар коллежи кутубхонасига китоблар жамланмасини совға қилди. Бу ҳақда агентлик матбуот хизмати хабар қилди.\n«Давлатимиз раҳбари томонидан ўртага ташланган бу ташаббус бевосита келажак авлод тақдири билан боғлиқ, — деди Комил Алламжонов. — Инсон қанча кўп китоб ўқиса, маънавияти шунча юксалади, дунёқараши, ҳаётга бўлган муносабати ўзгаради. Агар китобларимиз сифатли, мазмунли чиқишини хоҳласак, бўлажак ноширларга кўпроқ китоб совға қилишимиз, уларни китобга дўст қилишимиз керак».\nАйтиш керакки, ушбу таълим муассасаси Ўзбекистон президентининг 2 февралдаги Фармонига мувофиқ Президент Администрацияси ҳузуридаги Ахборот ва оммавий коммуникациялар агентлиги тасарруфига ўтказилган.\nҲозир мамлакатда 1700 дан зиёд матбаа корхонаси фаолият юритмоқда. Коллеж мазкур корхоналарга ўрта махсус маълумотли кадрларни тайёрлаб беради. Таълим масканида 800 дан ортиқ йигит-қиз «Матбаа ишлаб чиқариш техник-технологи», «Дастурий инжиниринг техниги», «Ахборот-ресурс маркази кутубхоначиси», «Ҳисобчи» каби 6 йўналиш бўйича таълим олмоқда.\n«Ихтисосликлар ва ўқув дастурларини қайта кўриб чиқиш замон талаби, деб ҳисоблайман, — деди Агентлик раҳбари. — Чунки бизга матбаа соҳасида инновацион технологияларни бошқарадиган замонавий мутахассислар керак».\nШу йилнинг 19 март куни Ўзбекистон резиденти Шавкат Мирзиёев раҳбарлигида ўтказилган видеоселектор йиғилишида ёшларларнинг бўш вақтини мазмунли ташкил этиш, китобхонликни тарғиб қилиш масалалари атрофлича муҳокама қилинди.\nДавлат раҳбари йиғилишда аҳоли, айниқса, ёшлар маънавиятини юксалтириш масаласига алоҳида тўхталиб, «Ҳар бир раҳбар ўзининг шахсий кутубхонасидан ўзи таълим олган мактаб кутубхонасига китоблар совға қилса, бу яхши ташаббус бўлиб китобхонликни ривожлантириш билан фарзандларимиз тарбиясига ижобий таъсир кўрсатади», деб таъкидлади.\nПрезидентнинг ушбу ташаббуси давлат органлари, кенг жамоатчилик томонидан қизғин қўллаб-қувватланмоқда.\n28.05 Коронавирус беморлари сони 3400 нафарга яқинлашди


Обама журналистлар саволларига жавоб берди\n18 май 2021, Тошкент вақти: 02:59\nЎз президентлигининг юзинчи кунида президент Барак Обама журналистлар саволларига жавоб бериб, қилинган ишлар юзасидан ҳисобот берди ҳамда дуч келаётган қийинчиликлари ва хавотирлари ҳақида гапирди.\nБарак Обама Покистондаги вазиятдан хавотир билдирди, аммо бу мамлакатнинг ядровий арсеналлари исломчи экстремистлардан хавфсиз сақланаётганига ишонч билдирди.\n- Бу давлатнинг ҳукумати ҳозирги пайтда жуда заиф эканидан хавотирдаман, деди Обама.\nОбама Ироқда кишилар ўлимига сабаб бўлган бомба портлашлари жиддий хавотирланишга асос бўлишини айтар экан, тинч фуқароларнинг ўлими барибир ўтган йиллар билан солиштирганда анча камайганини айтди.\nБарак Обама АҚШда чўчқа гриппининг тарқалишига қарши барча лозим чораларни кўришга ваъда берди. Шунингдек, мамлакатни яна иқтисодий ривожланиш ва барқарорлик изига қайтаришга ҳамда террорчилик таҳдидига қарши курашишга ваъда берди.


МАЪМУРЖОН УЗОҚОВ: ДОВУДИЙ ОВОЗ СОҲИБИ - UzTV New York, Inc.\n10/13/2014 | Filed under: CULTURE,UZ TV NEWS | Posted by: "Uzbekny" muxbiri\nЎзбек мусиқа санъати ва маданиятига ҳисса қўшган юзлаб улуғ санъаткорларнинг муборак номларини санаб ўтиш мумкин. Яқин ўтган аср қўшиқчилик санъатига назар ташласак, ўнлаб улуғ ҳофизлар бу санъат уммонининг ҳақиқий дарғалари бўлиб, ўзларини қайтарилмас ижролари, довудий нафаслари билан қўшиқчилик оламини безаганларини кузатамиз.\nАна шундай улуғ ҳофизлар дарғаси Ўзбекистон халқ ҳофизи Маъмуржон Узоқовдир. Ўтган асрнинг 50-60 йиллари ўзбек қўшиқчилик санъатини Маъмуржон Узоқовсиз тасаввур қилиш қийин.\nМаъмуржон Узоқовнинг овоз қамрови, диапазони жуда кенг бўлиб, ашуланинг даромадида ҳам, миён пардасида яъни ўрта пардасида ҳам, баланд авжида ҳам юқорига юксалиб боради. Бутун бир ижронинг юксак намунасини кузатамиз. Ашула сўзларини равон етказиб бериш, мусиқий мутаносибликни аниқ пардалардаги ижросини шоҳиди бўламиз.\nУ Жўрахон Султонов билан 30 йил давомида ҳамнафаслик мактабини яратдилар. Улар биргаликда ижро этган “Ёввойи патнисаки чоргоҳ”, “Боғ аро”, Найлайин”, “Кириб бўстонни кездим”, “Содирхон ушшоқи”, “Эй дилбари жононим” сингари қайтарилмас ижролари ҳозир ҳам юракларни жунбушга келтиради. Кейинчалик устозининг тавсияси билан ўзлари алоҳида ижод қилиши натижасида машҳур бастакор Муҳаммаджон Мирзаев билан ҳамкорликда ўнлаб гўзал ашула ва қўшиқларни яратдиларки, бу ижролар ҳозиргача халқимиз санъат шинавандалари томонидан эъзозлаб келинади. “Суратинг”, “Ёлғиз”, “Кўзларинг”, “Йўлингда”, “Ёр истаб ва мустаъзод”, “Якка бу Фарғонада”, “Фиғонким”, “Доғман”, “Жонон бўламан деб” сингари ашула ва қўшиқлар, ана шу юксак ижронинг намуналаридир. Бу ижролар ҳозиргача қанчадан-қанча шинавандалар қалбини тўлқинлантириб келади.\nУстоз Маъмуржон Узоқов ҳақида ҳар қанча сўзласак камлик қилади. У қўшиқ оламининг осмонида чақмоқдек чақиб, момогулдиракдек гуриллаб ўтди. Унинг муборак нафаси тинганига ярим асрдан ортиқ вақт ўтган бўлса ҳам ҳеч қайси нафасга ўхшамаган мафтункор овози ҳамон қалбларни ларзага солиб келмоқда. Санъат йўлига қадам қўйган ёшларнинг қанчаси бу нафасдан баҳраманд бўлмоқдалар.\nЙиллар қанчалик узоқлашган сари устоз қўшиқларининг қадр-қиммати шунчалик ошмоқда. Айниқса мустақиллик йилларида муҳтарам Юртбошимизнинг Фармони билан устозга “Буюк хизматлари учун” орденининг берилиши барча юртдошларимизни қувонтириб юборди. Бу эътироф халқимизга, санъатимизга қилган ҳалол хизматидан ҳамда муборак нафасларининг сўнмаслигидан далолатдир.


Аргентинада 140 миллион ёшли динозавр скелети кўргазмага қўйилди\nАргентинада 140 миллион ёшли динозавр скелети...\n05.02.2019 17:34 0 52\nБуэнос-Айрес (Аргентина)даги кўргазмалар марказида янги турдаги динозавр — Bajadasaurus Pronuspinax зауроподлари скелетининг бир қисми намойишга қўйилди. Зауропод қолдиқлари 2013 йили Патагонияда топилганди. Бу ҳақда «Euronews» хабар берди.\nЗауроподлар юра ва бўр даври оралиғида яшаган, тўрт оёқда юрувчи ўтхўр динозаврлар бўлган. Хос жиҳати бўйни ва уст қисмида ғайриодатий узун найзалари мавжудлиги.\n«140 миллион йил илгари яшаган бу динозаврнинг биз учун нимаси қизиқ? Балки унинг воситасида динозаврлар эволюциясининг аввал ўзимизга маълум бўлмаган жиҳатларини кашф этармиз. Бу ёшдаги қатлам, 140 миллион йиллик жинслар фавқулодда кам учрайди, ажабмас, у бизга ўша дунёга мўралаш учун бир туйнук вазифасини ўтаса», — деди Аргентина фан-техника тадқиқотлари миллий кенгаши (CONICET) ходими Пабло Галлина.\nЗауроподга қайтамиз: жуда узун найзалари афтидан уни бошқа йиртқичлардан ҳимоялаш учун керак бўлган — ҳар ҳолда бу мутахассисларнинг хулосаси. Қизиғи, бу найзалар худди ҳозирги сут эмизувчи ҳайвонларнинг шохларидаги каби кератин билан қопланган экан.\nАргентина динозавр зауропод\nХориж 18/01, 11:29\nДинозаврлар нега қирилиб кетган? Ниҳоят, аниқ жавоб топилди\nХориж 07/01, 13:11


Чоршанба, 04 Январ 2017 21:56\tхарф ўлчами\nОчилиш маросими мадрасанинг 5 ёшли талабаси Анас Азизовнинг Қуръон тиловати билан бошланди. Рамзий тасмани узиб масжидни очиқ деб эълон қилиш Кичик Карачай тумани раҳбари Рамазон Байрамуковга топширилди. Масжид имоми этиб эса 15 йил турли мусулмон давлатларида таълим олган, Макка масжидларининг бирида имомлик қилган, мударрис, ҳофизул Қуръон, арабшунос олим Умар ҳожи Байчаров тайинланди.\nЯнги масжид тўлиқ тартибда ўз фаолиятини бошлади. Шунингдек, ҳар шанба кунлари хуфтон намозидан сўнг масжид имоми томонидан илмий дарслар бериб борилади. Қурилишига 2 ой вақт сарфланган бу янги масжид ўз бағрига 300 намозхонни сиғдира олади. Масжид қурилишига асосий туртки бўлган омиллардан бири эса ўтказилиши режалаштирилган Шимолий Кавказ қорилар мусобақасидир.\t« Ўзининг қизини ўлимга юборган жанггари уйида отиб кетилди\tПолиция 22000 Қуръон нусхасига қандай чора кўриш устида бош қотиряпти »


Пеле нима учун 2000та буюмини сотувга қўймоқда? » Скачать музыку бесплатно новинки музыки 2016-2017\nПеле нима учун 2000та буюмини сотувга қўймоқда?\nКомментариев: 0 Просмотров: 219 Дата: 24-03-2016, 07:13 Sovsport.ru сайти маълумотларига кўра, футбол қироли, жаҳоннинг 3 карра чемпиони - Пеле шахсий коллекциясидан ўрин олган 2000та буюмни, бошқача айтганда, тарих парчаларини мухлисларга тортиқ этмоқчи. Қандай қилиб? Албатта, аукцион орқали-да. Демак, Бразилия футболи афсонаси ўтмишидан бир шингилига эга бўлишни истаган фанатларнинг маълум миқдорда харажат қилишлари тўғри келади. Аукцион қаерда бўлади? Савдолар 7-9 июнь кунлари Лондондаги Julien~s Auctions аукцион уйида ташкил этилади. Ташкилотчилар айни пайт аукционда қатнашишни хоҳловчиларни рўйхатдан ўтказишни бошлаб юборишган. «Пеле -бу жаҳон спортининг ўзига хос Мэрилин Монроси. У - бутун футбол борлиғининг чинакам даҳоси ва алмаштирилмас элчиси, - дея баёнот берди аукцион уйи ижрочи-директори Мартин Нолан. - Коллекциянинг ўзи бебаҳо. Дейлик, бразилияликнинг такрорланмас фаолиятининг ҳар бир даврини эслатувчи буюмлар савдога қўйилади. Ўйлашимча, Жюль Риме кубоги нусхасининг энг қимматбаҳо лот (буюм) бўлиши эҳтимоли катта. У ҳаттоки, миллион долларга сотилиши мумкин. Ҳарқалай, ушбу тарихий совриннинг бошланғич баҳоси 400 минг долларга тенг. Менимча, у кўпчиликни қизиқтирса керак». «Пеле: - коллекция» (Pelе: Тhe collec-tion) буюмлар каталоги рангли муқовада чиқарилади ва уларнинг адади чекланган. Хоҳловчилар ушбу рўйхат-китобчани 300 долларга сотиб олишлари мумкин. 500 дона эксклюзив каталогга эса Пеленинг шахсан ўзи имзо қўйиб беради. Шу туфайли уларнинг нархи 1000 долларга кўтарилади. Савдога қандай буюмлар қўйилади? 3та жаҳон чемпионати (1958, 1962 ва 1970 йиллар) олтин медали. Пеле уларни Бразилия терма жамоаси етакчиси сифатида ютган. Медалларнинг баҳоси - 365 мингдан 725 минг долларгача. Жюль Риме кубогининг персонал нусхаси. 1970 йилга қадар жаҳон чемпионати ғолибига шу соврин берилган ва Бразилия терма жамоаси 3 карра чемпион бўлгач, уни ўзида абадий сақлаш ҳуқуқини қўлга киритган. Умуман, аукционнинг энг нодир ва қимматбаҳо буюми ҳам айнан шу кубокдир. Унинг минимал нархи - 400 минг доллар. Пеленинг «Сантос» клубида фойдаланган бутса ва футболкалари, шунингдек, мазкур жамоада ўйнаган вақти қўлга киритган индивидуал мукофотлари. «Нью-Йорк Космос»нинг 1977 йилги чемпионлик узуги ва Америка жамоасининг футболкалари. Бразилия терма жамоаси футболкалари, албатта, Пелега тегишлилари. ХХ асрнинг энг яхши футболчи учун берилган ФИФА соврини. L~Equipe нашри томонидан ХХ асрнинг энг яхши спортчисига берилган соврин. 2007 йили берилган ФИФА президенти махсус соврини. Афина Олимпиадаси - 2004 машъаласи. Машъала ёқиш эстафетасида шахсан Пеле ҳам иштирок этганди. Пеленинг ўз фаолиятидаги юбилей - 1000-голига сабаб бўлган тарихий тўп. Пеле қанча пул ишлайди ва маблағ қаерга йўналтирилади? - Шахсий коллекциямнинг катта қисмини Сантос шаҳри маъмуриятига топширганман. Энди эса фанатларга ҳам ўз тарихимнинг бир парчасига эга бўлиш имкониятини яратишга қарор қилдим. Умид қиламанки, мен учун қадрли саналган буюмлар соҳибига айланувчи коллекционерлар уларни ардоқлаб сақлашади. Энг муҳими, янги соҳиблар ўз қўлларидаги буюмлар воситасида менинг тарихимни фарзандлари ва бўлажак авлодга сўзлаб беришса, бас. Аукциондан тушган маблағнинг бир қисми Бразилиядаги энг йирик болалар шифохонаси - Pequeno Principe бюджетига ўтказиб берилади,- деди Пеленинг ўзи Reuters агентлигига. Ташкилотчиларнинг баҳолашларига қараганда, Пеле шахсий коллекцияси савдосидан тахминан 3 миллион доллар даромад олинади. А.ҚОДИРОВ тайёрлади - деб хабар бермоқда Stadion.uz нашри.


Марказий Осиёнинг VIP-болалари: Каримова, Назарбоева, Раҳмон, Атамбаева « Ўзбекистон Халқ Ҳаракати\nМарказий Осиёнинг VIP-болалари: Каримова, Назарбоева, Раҳмон, Атамбаева\n24 August 2014 - 11:37\nОтангиз президент бўлса, нима қилган бўлар эдингиз? Аввалига, албатта, фахрланасиз. Кейин-чи? Отангизнинг мавқеидан фойдаланган ҳолда кўнглингиз тусаган ишни қилишга ўтмайсизми?\nУруғ-аймоқчиликка катта эътибор бериладиган Марказий Осиёда отанинг президент бўлиши фарзандлар учун чексиз имкониятлар эшиги очилишини англатади. Бу минтақада VIP-болаларнинг хархашалари ҳамма нарсадан, ҳар қандай қонундан устун. Ахир, юрт каттаси арзандасининг мушугига ким ҳам пишт дея оларди?.. Қолаверса, президент оталарнинг ўзлари ҳам фарзандларини сийлашдан чарчашмайди. Аммо бундай меҳрибонликнинг оқибати аянчли бўлиши мумкинлигини Қирғизистон мисолида кўрдик.\nКелинг, Марказий Осиё давлатлари раҳбарларининг зурриёдлари билан яқиндан танишамиз. Қизиқ, бугунги кунда улар нималар билан банд экан.\nИ. Каримовнинг ўғли борлигини Ўзбекистонда ҳамма ҳам билавермайди. Биринчидан, Каримовнинг ўғли аввалги оиласидан туғилган, иккинчидан, исми ўзбекча эмас – Пётр.\nКаримов 1964 йилда Наталья Петровна Кучма исмли аёлга уйланган ва икки йилдан кейин уларнинг оиласида ўғил фарзанд дунёга келган. 1969 йилда эр-хотин ажрашишди. Пётр Тошкентдаги Халқ хўжалиги институти (ҳозирги Иқтисодиёт университети)ни тамомлаган. Иқтисод фанлари номзоди. Айрим маълумотларга қараганда, Пётр Каримов Москвадаги “Азия-инвест банк” Ўзбекистон – Россия банкида бошқарув раисининг ўринбосари бўлиб ишлайди. Аммо буни тасдиқлашнинг иложи бўлмади.\nЎзбекистон раҳбарининг иккинчи оиласидан икки қизи бор – Гулнора ва Лола.\nМарказий Осиё давлатлари президентларининг ҳеч бир фарзанди Гулнора Каримова сингари машҳур бўлмаса керак. Гулнора ҳақида, унинг Ўзбекистон ва Европада коррупцион ишларга алоқадорлиги тўғрисида сўнгги вақтда жуда кўп ёзилди. У – дизайнер, қўшиқчи, элчи, профессор, ташкилотчи, ташаббускор, саховатпеша ва ҳоказо, ва ҳоказо. Айни пайтда эса гўёки маҳбуса – уй қамоғида. Агар 42 ёшли Гулноранинг фаолиятига тўхталамиз десак, анча-мунча саҳифани тўлдиришга тўғри келади. Қисқаси, ўтган йили унинг Ўзбекистондаги бизнес империяси парчаланди, унга қарашли ташкилотлар, теле ва радиоканаллар, нашрлар ёпилди. Бу ишларнинг бари шахсан президентнинг буйруғисиз амалга ошишини тасаввур қилиш қийин, албатта. Гулноранинг Англияда ўқийдиган ўғли Ислом онасининг уй қамоғида экани ва саломатлиги жойида эмаслигини айтиб, жорий йилда хориж матбуотига бир неча бор интервью берди.\nОпасидан фарқли равишда оммаган кўринавермаган Лола бу одатини ҳалигача тарк этгани йўқ. Опа-сингилнинг орасидан қора мушук ўтган: Лола Каримова ўтган йили Би-би-сига берган интервьюсида опаси билан 12 йилдан бери гаплашмаслигини маълум қилди, яъни улар юз кўрмас бўлиб кетган. 36 ёшли Лола Ўзбекистоннинг ЮНЕСКОдаги вакили ҳисобланади. Бундан ташқари, “Сен ёлғиз эмассан” хайрия жамғармаси ва Республика болалар ижтимоий мослашув маркази унинг шафелигида фаолият кўрсатади. Лола Каримованинг ўтган йили Калифорнияда 58 миллион доллар эвазига кошона сотиб олганини эътиборга олсак, унинг ҳечам бечораҳол эмаслиги ойдинлашади. Ўзбекистонга истеъмол товарлар оқимини назорат қилувчи “Абу Сахий” компанияси Лола ва унинг эри Тимур Тиллаевга тегишли экани айтилади. Қолаверса, Гулнора ҳам синглисини ноқонуний йўллар билан пул топишда ва ҳатто бангиликда айблаган.\nИслом Каримов каби совет пайтидан бери ҳокимиятни қўлдан бермай келаётган Нурсултон Назарбоевнинг учта қизи бор – Дариға, Динара ва Алия.\nДариға Назарбоева 1983 йилда Роҳат Алиевга турмушга чиққан эди. Оқибат шу бўлдики, Алиев одам ўғирлаш ва бошқа жиноятларда айбланиб, сиртдан 20 йилга озодликдан маҳрум этилди. Унинг ўзи барча айбловларни рад этиб келади ва бошига келган балоларни номзодини президентликка қўймоқчи бўлгани билан боғлайди. 51 ёшли Дариға турли раҳбар лавозимларда ишлаган, партия етакчиси бўлган, жорий йилнинг апрелида Қозоғистон парламенти қуйи палатасининг вице-спикери ва “Нур Отан” партияси фракциясининг етакчиси этиб сайланди. У ҳам Гулнора Каримова сингари қўшиқ куйлаб туради.\n47 ёшли Динара сиёсатга эмас, бизнесга қизиқади. “Forbes Kazakhstan” нашри маълумотига кўра, унинг бойлиги 1,8 миллиард долларга тенг. Динара Кулибаева (Назарбоева) “Қозоғистон халқ банки”нинг йирик акциядори ҳисобланади.\nҚозоғистон президенти кенжа қизи Алияни 18 ёшида Қирғизистон президентининг ўғли Айдар Акаевга турмушга берган эди, аммо улар ажрашиб кетишди. Кейинчалик Алия қозоғистонлик Дониёр Ҳасеновга турмушга чиқди. Алия ҳам бизнес-леди. Онаси исмига бағишлаб Alsara заргарлик буюмлари брендини яратган.\nСерфарзандлик бобида ҳеч қайси президент 61 ёшли Имомали Раҳмон билан беллаша олмаса керак. Тожикистон президентининг тўққизта фарзанди бор: ўғиллари – Рустам ва Сомон, қизлари – Фируза, Озода, Рухшона, Тахмина, Парвина, Заррина ва Фарзона.\nБой бойга боқар, сув сойга оқар деганларидек, Имомали Раҳмон қизларини ўзига тўқ хонадонларга узатган. Куёвлар ҳам президентнинг марҳаматидан мосуво қолмаган – юқори лавозимлар ишлашади. Президент фарзандларининг ичида энг танилганлари иккинчи қизи Озода ва тўнғич ўғли Рустамдир.\n36 ёшли Озода Имомали аввалига Душанбеда, сўнг АҚШда таҳсил олган. Юридик фанлари номзоди.Тожикистоннинг Вашингтондаги элчихонасида ишлаган. 2007 йилда Тожикистон Ташқи ишлар вазирлиги Консуллик бошқармаси бошлиғи, 2009 йилда Ташқи ишлар вазири ўринбосари этиб тайинланди. Жорий йил 15 майидан эътиборан Ташқи ишлар вазирининг биринчи ўринбосари. Ўзингизга маълум, биринчи ўринбосарликдан вазирликкача – бир қадам. Озода Тожикистон Молия вазирининг ўринбосари Жамолиддин Нуралиевга турмушга чиққан. Уларнинг беш нафар фарзанди бор.\nРустам 1987 йилда туғилган. Тожик миллий университетини “халқаро иқтисодий муносабатлар” мутахассислиги бўйича битирган. “Истиқлол” футбол клубида ўйнаган. Инвестициялар бўйича қўмита ҳузуридаги Кичик ва ўрта тадбиркорликни қўллаб-қувватлаш бошқармасига раҳбарлик қилган. Айни пайтда Тожикистон божхона хизматини бошқармоқда, шунинг баробарида Тожикистон Футбол федерацияси президенти ҳамдир. Тожикистоннинг кейинги президенти Рустам Имомали бўлиши мумкинлиги ҳақида миш-мишлар йўқ эмас.\nАлмазбек Атамбаевнинг биринчи оиласидан Сейитбек ва Сейтек исмли ўғиллари, Диана ва Динара исмли қизлари бор. Иккинчи оиласидан Қадирбек (1993) ва Алия (1997) туғилган.\nЎзбекистон, Қозоғистон ва Тожикистон президентлари авлодларидан фарқли равишда Атамбаевнинг фарзандлари оммага кўриниш бермайди. Зеро, болаларини сиёсат ва катта бизнесга тортишнинг оқибати қандай бўлишини Алмазбек Шаршенович собиқ президент Қурманбек ва унинг ўғли Максим мисолида жуда яхши билади. Шунинг учун бўлса керак, унинг болалари ҳақида шов-шувлар кўпам тарқамайди.\nСейитбек ва Сейтек электр энергияси сотувида воситачилик қилувчи “Автомаш-энерго” корхонасини бошқаришади.\nГурбангули Бердимуҳамдов бир ўғил ва икки қизнинг отаси. Туркманистон дунёга қанчалик ёпиқ давлат бўлса, Бердимуҳамдов оиласи ҳақидаги маълумотлар ҳам шунчалик сир. Шунинг учун Туркманистон президентининг фарзандлари ҳақида аниқ бирор гап айтиш қийин.\nМаълумотларга қараганда, Бердимуҳамедовнинг икки қизи ҳам турмушга чиққан ва улар оиласи билан Европада яшайди. 35 ёшли ўғли Сардор эса Россия Ташқи ишлар вазирлигининг Дипломатия академиясида ўқиган. У бизнес билан шуғулланиши айтилади.


Давлат хизматлари\tФуқаролар мурожаати\tИшонч телефонлари\nХозигри вақтда 984 меҳмонлар сайтда ва биронта ҳам рўйҳатдан ўтганлар йўқ\nФуқаролар мурожаати 1.Фуқароларнинг мурожатларини кўриб чиқиш тартиблари: Ўзбекистон Республикаси Ички Ишлар Вазирлиги Интернет мурожаатлар ва уларни кўриб чиқиш тартибларига "Ўзбекистон Республикасининг "Фуқароларнинг мурожатлари тўғрисида"ги қонуни асосида тартиблар қўлланилади. Фуқароларнинг мурожаатларини қабул қилиш, рўйхатга олиш ва ижроси устидан назорат қилиш Ўзбекистон Республикаси Ички Ишлар Вазирлиги умумий бўлими томонидан амалга оширилади. Ички Ишлар Вазирлигининг раҳбарларига келиб тушган фуқароларнинг мурожаатларини қабул қилиш, рўйхатга олиш ва унинг устидан назорат қилиш бу вазифа юклатилган маъсул ходимлар томонидан олиб борилади.\n2.Фуқароларнинг мурожатлари интерфаол хизматларнинг асосий мақсад ва вазифалари: Мазкур тартиб " Ўзбекистон Республикаси Ички Ишлар Вазирлигига "Фуқароларнинг мурожаатлари" интерфаол хизматларнинг асосий мақсад ва вазифаларини белгилаган ҳолда қуйидагилардан иборатдир: Ўзбекистон Республикаси Ички Ишлар Вазирлигига мурожаат қилган фуқароларнинг ҳуқуқларини таъминлаш; Фуқаролар мурожатларини чуқур таҳлил қилиш ва қайта ишлаш; Фуқароларнинг ҳуқуқ ва қонуний манфаатларини ҳимоя қилиш; Аҳоли билан алоқаларни мустаҳкамлаш; Ўзбекистон Республикаси Ички Ишлар Вазирлигининг маъсул лавозимдаги раҳбарлари ва фуқаролар ўртасидаги муносабатларга субъектив аралашувларни чеклаш. "Фуқароларнинг мурожаатлари" интерфаол хизматлар Ўзбекистон Республикаси Ички Ишлар Вазирлиги расмий сайти орқали сўров жўнатган жисмоний шахс ва сўровнома жўнатилган маъсул лавозимдаги раҳбарларнинг маълумотларни икки томонлама алмаштириш асосигагина қурилади.\n3.Жўнатувчи томонидан Интернет мурожаатни расмийлаштириш бўйича талаблар. Интернет мурожаатларни расмийлаштиришда Ўзбекистон Республикаси Ички Ишлар Вазирлиги расмий сайтида махсус шаклни тўлдириш талаб этилади: Шакл майдонини тўлдиришда мурожаат қилувчининг шахсий маълумотларини киритилади; Юлдузча билан кўрсатилган майдонлар мажбурий тарзда тўлдирилиши шарт; Интернет тармоғидаги Ўзбекистон Республикаси Ички Ишлар Вазирлиги расмий сайтига жойлаштирилган сана интернет мурожаат санаси ҳисобланади, у электрон шаклда тўлдирилиб жўнатилганидан сўнг автоматик равишда қайд этилган бўлади; "Сизнинг мурожаатингиз" майдонига жойлаштирилаётган матн ҳажми чегараланган.\n4.Интернет мурожаатларни қабул қилиш ва кўриб чиқиш. Интернет мурожаат Ўзбекистон Республикасининг "Фуқароларнинг мурожаатлари тўғрисида"ги қонун ва мазкур тартибларга мослигига текшириб кўрилади. Қуйидагиларга риоя этилмаган Интернет мурожаатлар рўйхатга олинмайди ва кўриб чиқилмайди: Фуқаронинг яшаш манзили, фамилияси, исми ва шарифига оид тўлиқ бўлмаган ва ишончли манбалари бўлмаган аризачи мавжудлигида; Eлектрон почта манзили; Телефон рақами; Аниқ ариза, шикоят ва таклиф мавжуд эмаслигида; Матн тўлалигича бош ҳарфлар билан терилиб сўзларга бўлинмаганида. Интернет мурожаат умумий бўлими бошлиғи томонидан уч кун ичида кўриб чиқилади, матни ёзиб олинади, расмий мурожаат сифатида рўйхатга қайд этилиб, қўйилган масалаларни кўриб чиқиш ваколатларига эга раҳбарга кўриб чиқилиши учун тақдим этилади.\n5.Интернет мурожаатларни кўриб чиқиш муддатлари. Фуқароларнинг мурожаатлари ва шикоятлари Ўзбекистон Республикаси Ички Ишлар Вазирлиги сайтига келиб тушган кундан бошлаб 30 кун ичида кўриб чиқилади, қўшимча ўрганишни талаб қилмайдиган мурожаатлар 15 кундан кечикмаган муддатларда кўриб чиқилади. Раҳбар номига келиб тушган мурожаатлар бир ой ичида кўриб чиқилади, қўшимча тарзда ўрганилишни талаб этадиган мурожаатлар бундан мустасно, бундай мурожаатлар эгаларига қўшимча ўрганишлар зурурлиги ҳақида 10 кун ичида маълумот берилади. Интернет мурожаат ёки маълумот берувчи учун жавоб мурожаат этувчининг E-mail манзилига электрон шаклда Интернет мурожаатда кўрсатилгани асосида жўнатилади.\n22.03.2017 10:59 337 Оҳирги ўзгариш: 25.03.2017 13:45 Toggle navigation


Товар-хом ашё биржаси қора металл буюмлар савдоси ўсишини қайд этди\n01 Sentabr 22:45 / Published in Иқтисодиёт\nҚора металл буюмлари Ўзбекистонда ўтган йилга нисбатан 34,5 фоизга кўп сотилган\nҚора металл буюмлар савдоси ҳажми 2021 йилнинг январидан 20 августигача ўтган йилнинг шу даврига нисбатан 34% га ошди.\n«Ўртача ойига 44,2 минг тонна қора металл сотилган», дейилади ҳисоботда. Максимал сотиш ҳажми — 56,5 минг тонна июн ойига тўғри келади.\nСотиш таркибидаги арматура улуши 75%ни ташкил этди. Бурчакнинг улуши 16% дан 11% гача тушди, бу эса қора металл буюмларининг бошқа турларини намойиш этиш ва сотиш ҳажмининг ошиши билан боғлиқ. Бозордаги учинчи ўрин 7%улуш билан даврий профилга тегишли.\nБозор конъюнктурасига кўра, арматуранинг барча навлари нархи одатда ўсишни кўрсатмоқда. 2021 йил январидан бошлаб ўртача нархлар бир тонна учун 6,4 миллион сўмдан августда 8,6 миллион сўмгача ошди. Бу даврдаги энг юқори нарх кўрсаткичи июн ойида кузатилган — тонна учун 11,5 млн.\nҚора металл сегментидаги иккинчи муҳим бозор — бу бурчаклар. Бурчаклар савдоси ҳажми 2020 йилга нисбатан 9,5% га камайди. Шунингдек, нархлар бир тонна учун 5,4 миллион сўмдан 10,4 миллион сўмгача кўтарилган. Нархларнинг энг юқори кўрсаткичи июн ойида қайд этилган — тонна учун 11,1 миллион сўм.\nҚора металларни сотиб олиш ҳажми бўйича энг катта битимлар Тошкент шаҳри ва Тошкент вилоятида (умумий улуши 58%) тузилган, деб хабар беради UZEX.\nTagged under: металл прокати, сотиш ҳажми, СТАТИСТИКА, ЎСИШ\nГўшт нархининг кўтарилишини қандай тўхтатиш мумкин: президент билан учрашув\nЎзбекистонга банан импорти камайди\nЎзбекистон заргарлик саноатини ривожлантирмоқда


Маънавият фестивали – Сурхон тонги\nБош саҳифа / Маданият / Маънавият фестивали\nАвгуст 1, 2019\tМаданият Изоҳ қолдириш 748 Кўрилди\nМамлакатимизда маънавий-маърифий ишларни ташкил этиш, бу борада олиб борилаётган чора-тадбирларнинг самарадорлигини ошириш, аҳоли, айниқса, ёшларнинг салоҳияти, мафкуравий иммунитетини мустаҳкамлаш мақсадида Матбуот уйида вилоят ҳокимлиги, республика Маънавият ва маърифат маркази ҳамда марказнинг вилоят бўлими, республика “Маърифат” тарғиботчилар жамияти ҳамкорлигида “Маънавият – энг қудратли ва таъсирчан қуролимиз” шиори остида маънавият фестивали ташкил этилди.\nТадбирда республика Маънавият ва маърифат маркази томонидан нашр этилган кичик ёшдаги болалар маънавиятини юксалтиришга бағишланган “Ёш ота-она китоби” ҳамда “Бахтли бола маънавияти” китобларининг тақдимоти ўтказилди. Жамият ҳаётида учраётган турли иллатлар ва муаммоларга нисбатан жамоатчилик фикрини шакллантиришга хизмат қиладиган “Фаол фуқаро” дебат клубининг тақдимот маросими бўлди. Тадбирда йиғилганлар, бевосита ўртага ташланган саволларга мунозарали тарзда жавоб қайтариб, кўтарилган масалалар қизғин мунозараларга сабаб бўлди.\nОлдинги Огоҳ бўлинг, одамлар!\nКейинги Зарур иш стажи бўлмаса ҳам…\nБайрам тадбири “Эътироф эгалари” шиори остида ўтказилди


Юк машинасидан топилган 39 жасад борасида янги маълумотлар аниқланди (видео) — Sof.uz\nЖАҲОН 12,490,900 7,287,690 559,390\n26.10 17:44 2886 Жаҳон\nБританиянинг Эссекс графлигида юк машинасида ҳалок бўлган одамлар жон беришлари олдидан ўз қариндошлари билан боғланишга уринганлар, деб ёзмоқда Sputnik нашри.\nЎттиз тўққиз жасад ортилган юк машинаси полиция томонидан Англия шарқида аниқланган эди. Машина Грейс шаҳарчасидаги саноат зонасида тўхтаган бўлган. Юк машинаси Англияга Болгариядан 19 октябр куни кириб келган. Кейин маълум бўлишича, ҳалок бўлганлар Хитой фуқаролари эканлиги аниқланган. Одамлар кузовнинг музлаткич қисмида қолдирилган. У ерда ҳаво ҳарорати -25 даражани ташкил қилган.\nЮк машинасида ҳалок бўлганлар орасида 20 яшар вьетнамлик Нгуен Динь Луонг ва 19 яшар қиз ҳам бўлган бўлиши мумкин. Лондондаги Вьетнам элчихонаси уларга ўз яқинларини қидираётган бир нечта оила мурожаат қилгани тўғрисида хабар берган. Ҳалок бўлганлар орасида камида 10 киши Вьетнам фуқаролари бўлиши мумкин деган эҳтимоллар бор.\n9.07 10:27 3735\n9.07 09:53 2583\n8.07 16:44 2030\n8.07 11:15 1969\n9.07 19:16 1956\n16.05 15:31 237 Жаҳон\n11.05 16:53 91 Жаҳон


Депутатларсиз сессия — шунақасиям бўладими?..\n26.12.2018 19:19 0 738\nСамарқанд вилоятининг Қўшработ туманидан ғалати-ғалати хабарлар келмоқда. Эмишки, халқ депутатлари туман кенгашининг 34-сессияси қоғозда ўтказилган, холос. Амалда маҳаллий кенгашга сайланган жами 29 нафар депутатнинг аксарияти бу тадбирдан бехабар қолган?\nШу йилнинг 13 сентябрь куни халқ депутатлари Қўшработ туман кенгашининг 33-сессияси ўтказилгани бор гап. Унда ҳоким ўринбосари Б.Мусурмонов ахборот берар экан, туманда «Соҳибкор», «Зармитан», «Соригул» маҳалла фуқаролари йиғинларини ташкил этиш масаласини илгари суради. Сессияда ушбу масала муҳокама этилар экан, узил-кесил қарор қабул қилиш кейинги йиғилишга қолдирилади. Бу ҳол кун тартибидаги масала депутатлар томонидан кўпам маъқулланмаганини англатадики, халқ вакиллари анча фаоллашиб қолибдими, деган хаёлга борасан киши. Рост-да, аксарият маҳаллий кенгаш депутатлари бу каби йиғилишларда, кун тартибига қандай масала қўйилмасин, қўл кўтариб, тасдиқлашдан нарига ўтмаслиги кимга сир эди?!\nҚисқаси, халқ депутатлари Қўшработ туман кенгашининг 33-сессияси шу тарзда ниҳоясига етди ва бу ҳақда туманнинг «Истиқбол сари» газетасида (2018 йил 15 сентябрь, 19-сон) тегишли ахборот чоп этилди.\n«Xabar.uz» манбасига кўра, шундан кейин бошқа сессия ўтказилгани йўқ.\nШу йилнинг 1 ноябрь куни «Истиқбол сари» газетасида «Туман кенгаши сессияси» сарлавҳаси остида навбатдаги ахборот чоп этилади. Унда халқ депутатлари Қўшработ туман кенгашининг 34-сессияси бўлиб ўтгани ва аввалги йиғилиш (яъни 33-сессия) кун тартибига қўйилган масала — учта маҳалла фуқаролари йиғини ташкил ҳақида қарор қабул қилингани айтилади. Бироқ хабарда сирли 34-сессия қачон — қайси санада бўлиб ўтгани очиқланмайди. «Xabar.uz» манбасининг таъкидлашича, газета хабари туман ҳокимлиги ташкилий ишлар ва кадрлар гуруҳи раҳбари О.Ширинов тақдим этган тайёр қарор нусхаси асосида ёзиб чиқарилган, «бўлиб ўтган» сессияда таҳририятдан ҳеч ким иштирок этмаган.\nҚоғозда «ўтказилиб», амалда бўлиб ўтмаган 34-сессия ҳақида гап-сўзлар урчиб кетгач, ҳокимлик масъул ходим О.Ширинов айрим депутатлардан гўёки «сессияда қатнашгани» ҳақида тилхат йиғишга тушгани айтилмоқда. Ваҳоланки, сессияда тумандаги тўртта сиёсий партия раҳбарлари қатнашмагани ҳақиқат эканини манбамиз алоҳида қайд этмоқда.\n...Халқ депутатлари Қўшработ туман кенгаши раиси (айни вақтда туман ҳокими) Ҳ.К.Оқбўтаевнинг журъатига тасанноми? Ахир депутатларсиз сессия ўтказиб, қарор қабул қилишнинг ўзи бўладими? Халқ сайлаган вакилларнинг қулоғига лағмон илиб, шу орқали бутун туман аҳолисига қандай «ҳурмат» бажо келтирилганини тассаввур қиляпсизми?\nБу нима, «ўзим хон — кўланкам майдон» дейишнинг навбатдаги усулими?\nсессия йиғилиш Самарқанд вилояти халқ депутатлари қўшработ\nҲуқуқ 24/02, 14:43\nҲуқуқ 08/02, 18:35\nЖамият 13/01, 17:41


Qrator Labs компанияси тадқиқот асосида интернетнинг миллий сегментлари орасида эҳтимолий носозликларга бардош бериш даражаси бўйича рўйхатни тузиб чиқди.\nУшбу рўйхатга кўра, Ўзбекистондаги интернет энг беқарорлардан бири сифатида эътироф этилган. Мабодо, мамлакатдаги энг йирик интернет оператори «Ўзбектелеком» фаолиятида носозлик кузатилгудек бўлса, Ўзбекистон миллий сегментидаги 97,32 фоиз тармоқ "саф"дан чиқади, дейилади Qrator Labs ҳисоботида.\nШунга ўхшаш муаммолар, Сурияда 94,7 фоиз, Туркманистонда 90,4 фоиз маҳаллий сегментдаги тармоқларни вақтинча "хизмат доирасидан ташқари"да ҳолатига туширади.\nКомпания тадқиқот давомида миллий сегментнинг мамлакат учун энг муҳим операторлари нуқтаи-назаридан бардошини баҳолаган.\nИнтернет тармоғидаги узилишларга энг чидамли миллий сегмент бу Буюк Британия сегменти бўлди. Мисол учун, Virgin Media оператори тармоғида носозлик юз бериши натижасида, атиги 3,4 фоиз маҳаллий тармоқлардан вақтинча фойдаланиб бўлмайди.\nИккинчи ўринга эса АҚШ жойлашди. TATA операторидаги бузилишлар, 5 фоиз маҳаллий тармоқ вакилларига уланиш имконини йўққа чиқарар эди.\n"Коммерсантъ" нашри хабарига кўра, Россия рунети бу рўйхатда учинчи бўлди.\nDDoS-ҳужумларини ўрганишга ихтисослашган Qrator Labs ҳисоб-китобларига кўра, Рунет "Ростелеком"га кўпроқ ёндашади. Унинг фаолиятидаги носозликлар эса, интернетнинг Россия сегментидаги 5,5 фоиз тармоқни вақтинча сафдан чиқишига олиб келар эди.


13:26 22 Январ 2019\n15:51 18.02.2016 Ҳавола олиш\n“Туркия Бош вазирининг Анқарадаги терактларда Сурия қурдларини айблаши - ҳеч қандай асосга эга эмас”, - деди “Демократик Иттифоқ” партияси раҳбари Солиҳ Муслим Муҳаммад.\nТОШКЕНТ, 18 фев – Sputnik, Рафаэл Даминов. Қурд Ўз-ўзини ҳимоя қилиш кучлари Анқарада портлашлар ташкил қилмаган, бу ИД террорчилари иши, деди РИА Новостига Қурд Ўз-ўзини ҳимоя қилиш кучлари билан боғлиқ бўлган “Демократик Иттифоқ” партияси раҳбари Солиҳ Муслим Муҳаммад.\nПайшанба куни Туркия Бош вазири Ахмет Давутоглу Анқарадаги терактларда “Демократик Иттифоқ” партияси билан боғлиқ бўлган Сурия Ўз-ўзини ҳимоя қилиш кучларини айблаган эди.\n“Бу мутлақ нотўғри. Анқарада бўлиб ўтган воқеаларга Қурдларнинг ҳеч қандай алоқаси йўқ. Бўлиб ўтган воқеалар Туркиянинг ИДга қарши курашига боғлиқ, чунки ИДнинг кўплаб вакиллари Туркияда яшайди”, — деди Солиҳ Муслим.\nАнқарада Чоршанба куни кечқурун миналаштирилган автомобил портлатиб юборилди. Портлаш шаҳар марказида, Парламент ва Бош штаб биноларига яқин жойда содир бўлди. Портлаш оқибатида 28 киши қурбон бўлди, 60дан зиёд одам жароҳатланди. Теракт Туркия ҳарбийларига қарши қартилган бўлсада, танч аҳоли ҳам зарар кўргани эътироф этилди.


Наслдор эчкилар маҳаллий яйловларда боқилмоқда — Янгиликлар — Қорақалпоғистон Республикаси Жўкорғи Кенгеси\nАсосий Янгиликлар 09.05.2014\nНаслдор эчкилар маҳаллий яйловларда боқилмоқда\nБеруний тумани «Қизилқалъа» овул фуқаролар йиғини ҳудудидаги “Музаффар Шамуратов” фермер хўжалигига Германиядан наслдор эчкилар олиб келинди. Германияда чорвачилик соҳаси ҳам кенг ривожланган. Хўжаликка 47 бош наслдор эчки ва 12 бош улоқчалар олиб келинди.\n- Буларни олиб келишдан олдин, улар ҳақида маълумот тўпладим, - дейди фермер Мансур Шамуратов. - Аввало, мени наслдор эчкиларнинг йилига икки маротаба туғиши ва тез кўпайиши қизиқтирди. Маҳаллий эчкилар ҳам йилига икки марта туғиши мумкин, лекин герман насли ҳар туғишда 3-4 улоқ туғиши билан фарқланади. Она эчки бир кунда 5 литр сут беради. Сути ёғли ва фойдали. Мана дастлабки соғилган сут сигир сутидан ёғли эканлиги кўриниб турибди. Шу билан бирга бу эчкиларнинг жунини қирқиб юриш шарт эмаслиги ҳам ишимизни осонлаштиради.\nХўжалигимиз ҳисобида 40 гектар яйловимиз бор. Яйловда ўт-чўп мўл. Олиб келган пайтда бу ўтларни емай қолса, деган хавотиримиз бор эди. Ҳозир эчкилар кўк ўтларга ўрганиб қолди. Яйлов ўтларидан ташқари озуқа билан таъминлаш мақсадида 16,6 гектар майдонга маккажўхори ва беда экдик. Шунингдек, бошқа озуқа ем-хашак беришни ҳам йўлга қўйганимиз улардан олинадиган сут миқдорини оширмоқда.\nНаслдор эчкиларни Германиядан олиб келиш осон эмас. Бу борада бизга “Агробанк”нинг Беруний тумани филиали молиявий кўмак берди. Банкдан 49 миллион сўмлик кредит олдик. Келажакда бу каби имкониятлардан кенгроқ фойдаланиб, фаолиятимизни янада кенгайтирмоқчимиз. Фақат гўшт ва сут етиштириш билан чекланиб қолмасдан, сут ва гўшт маҳсулотларини қайта ишловчи кичик корхона қуришни режалаштирмоқдамиз.\nҲозирги кунда мазкур наслдор эчкилар маҳаллий яйловларда чўпон Қуваниш Қарибоев томонидан боқилмоқда. Қ.Қарибоев таъкидлашича улар маҳаллий ўтларни танламасдан истеъмол қилиб, ўзларини яхши ҳис қилаяпти. Шундай экан, бу эчкилар иқлим шароитимизга ҳам тез мослашиб, келажакда чорвачилик соҳасининг бу йўналиши ривожида муҳим қадам бўлишига ишонамиз.


Тўйиб ухлаш ва сарвқоматлик ўртасида қандай боғлиқлик бор? - Zamin.uz\nТўйиб ухлаш ва сарвқоматлик ўртасида қандай боғлиқлик бор?\nФойдали ва самарали ҳисобланган уйқу парҳези, ирландиялик шифокорлар томонидан илгари сурилган бўлиб, унга амал қилиш орқали ҳафтасига 500 гр вазн ташлаш мумкин. Ушбу парҳезни бошлаганда нафақат овқатланиш, балки бутун турмуш тарзини ҳам ўзгартириш керак. Организмнинг чарчаб, ҳолдан тойиши ва уйқу етишмаслиги вазн ортишининг асосий сабабларидан бири экани илмий исботланган.\nУшбу парҳезда кунига 3—5 марта овқатланиш ва сўнгги таомни ухлашдан 4 соат аввал истеъмол қилиш керак. Қолаверса, классик қоидага амал қилиш ва кечки соат 6 дан кейин ҳеч нима емаслик керак. Агар тунда 23:00 да ухлайдиган бўлсангиз, унда кечки овқатни соат еттида тановул қилсангиз ҳам бўлади.\nЮгуриш, сузиш, ёга билан шуғулланиш ва велосипед учиш тавсия қилинади, қолаверса залда машғулот қилиш, пиёда юриш ҳамда исталган жисмоний фаоллик яхши самара беради. Бунинг учун кунига 30 дақиқа ажратишнинг ўзи кифоя.\nСабзавотлардан тайёрланган бўтқали шўрва, товуқ филеси ва курка, шунингдек, денгиз маҳсулотлари, мевалар, ёғсиз сут маҳсулотлари истеъмол қилиш мумкин. Ичиш учун эса табиий шарбатлар, сув, ўтли чой тавсия қилинади. Таркибида кофеин мавжуд бўлган барча маҳсулотлар — чой, қаҳва ва шоколадни эса таомномадан чиқариб ташлаш керак.\nҚачон ухлаш керак?\nУйқуга 23:00 дан аввал ётиш ва уйқу вақти 8 соатдан кам бўлмаслиги керак. Ётоқхонанинг тинч, қоронғи ва ҳавоси алмаштирилган бўлишига эътибор қаратинг. Ухлашдан 2 соат аввал гаджетларни ўчириб қўйинг ва бунинг ўрнига китоб ўқинг (электрон вариантни эмас), сайрга чиқинг, енгил машқларни бажаринг ҳамда иссиқ сут ичинг.\nМазкур овқатланиш тизими ва турмуш тарзига амал қилиш, ўзингизни яхши ҳис қилишингиз ва саломатлигингизга ижобий таъсир қилади. “Замин” янгиликларини “Youtube”да кузатиб боринг\n19-09-2020, 08:27, Ҳаёт тарзи


Бугун Иордан дарëсининг ғарбий соҳилида икки фаластинлик ҳалок бўлди.\nАйни пайтда Калкилия шахри яқинидаги яҳудийлар истиқомат қиладиган Карней-Шомрон қишлоғида бир фаластинликнинг жасади топилган.\nФаластинлик ўзи портлатмоқчи бўлган бомбанинг қурбони бўлгани таҳмин қилинмоқда.\nЯна бир фаластинлик 18 яшар йигит Наблус шахрида Исроил харбийлари билан тўқнашув чоғида ҳалок бўлди.\nҚўмондонлик хабарига кўра фаластинликлардан иборат оломон Исроил патрули устига ëнилғи тўлдирилган шиша ва тош ирғитганидан кейин харбийлар ўқ узишган.


1 май куни қандай об-ҳаво кутиляпти? | Qalampir.uz\n1 май куни қандай об-ҳаво кутиляпти?\nБу қизиқ\t30 Апрель 13:45 2187\nГидрометеорология хизмати маркази эртага, 1 май куни Ўзбекистонда қандай об-ҳаво кузатилиши ҳақида маълумот берди.\nТошкент шаҳри. Ҳаво ўзгариб туради, кечга томон ёмғир ёғиши, момақалдироқ бўлиши мумкин. Шамол шарқдан 7-12 м/с тезликда эсади. Ҳарорат кечаси +15...+17 даража, кундузи +26...+28 даража бўлади.\nҚорақалпоғистон Республикаси. Ҳаво ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси +12...+17 даража, кундузи +23...+28 даража бўлади.\nХоразм вилояти. Ҳаво ўзгариб туради, кечга томон баъзи жойларда ёмғир ёғади, момақалдироқ бўлиши мумкин. Шамол шарқдан 7-12 м/с тезликда эсади, баъзи жойларда 15-20 м/с гача кучаяди, баъзида 23-28 м/с гача кучайиши мумкин. Ҳарорат кечаси +12...+17 даража, кундузи +23...+28 даража бўлади.\nБухоро ва Навоий вилоятлари. Ҳаво ўзгариб туради, куннинг иккинчи ярмида ёмғир ёғади, баъзи жойларда кучли бўлади, момақалдироқ бўлиши мумкин. Шамол шарқдан 7-12 м/с тезликда эсади, баъзи жойларда 15-20 м/с гача кучаяди, баъзида 23-28 м/с гача кучайиши мумкин. Ҳарорат кечаси +15...+20 даража, кундузи +25...+30 даража бўлади.\nТошкент, Жиззах, Сирдарё вилоятлари. Ҳаво ўзгариб туради, кечга томон ёмғир ёғади, баъзи жойларда кучли бўлади, момақалдироқ бўлиши мумкин. Шамол шарқдан 7-12 м/с тезликда эсади, баъзи жойларда 15-20 м/с гача кучаяди, баъзида 23-28 м/с гача кучайиши мумкин. Ҳарорат кечаси +12...+17 даража, кундузи +23...+28 даража бўлади.\nСамарқанд вилояти. Ҳаво ўзгариб туради, куннинг иккинчи ярмида ёмғир ёғади, баъзи жойларда кучли бўлади, момақалдироқ бўлиши мумкин. Шамол шарқдан 7-12 м/с тезликда эсади, баъзи жойларда 15-20 м/с гача кучаяди, баъзида 23-28 м/с гача кучайиши мумкин. Ҳарорат кечаси +12...+17 даража, кундузи +23...+28 даража бўлади.\nҚашқадарё ва Сурхондарё вилоятлари. Ҳаво ўзгариб туради, куннинг иккинчи ярмида ёмғир ёғади, баъзи жойларда кучли бўлади, момақалдироқ бўлиши мумкин. Шамол шарқдан 7-12 м/с тезликда эсади, баъзи жойларда 15-20 м/с гача кучаяди, баъзида 23-28 м/с гача кучайиши мумкин. Ҳарорат кечаси +15...+20 даража, кундузи +25...+30 даража бўлади.\nАндижон, Наманган, Фарғона вилоятлари. Ҳаво ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси +12...+17 даража, кундузи +23...+28 даража бўлади.\nРеспубликанинг тоғли ҳудудлари. Ҳаво ўзгариб туради, ёмғир ёғади, баъзи жойларда кучли бўлади, момақалдироқ бўлиши мумкин. Шамол шарқдан 7-12 м/с тезликда эсади, баъзи жойларда 15-20 м/с гача кучаяди, баъзида 23-28 м/с гача кучайиши мумкин. Ҳарорат кечаси +7...+12 даража, кундузи +13...+18 даража бўлади.\nЭслатиб ўтамиз, "Ўзгидромет" Туркманистон ҳудудидан нам ҳаво оқими кириб келаётгани ва қатор вилоятларда кучли ёғингарчилик кузатилиши мумкинлигидан огоҳлантирганди.\n25 Май 16:12 41537\n26 Май 14:40 37734\n25 Май 23:18 37056\n26 Май 09:01 26441\n25 Май 11:09 23711


«Солиқ ва божхона хабарлари» газетасининг 2017 йил 5 сентябр 36-сони - Gazeta.Norma.uz\n«Солиқ ва божхона хабарлари», №36, 2017й. 5 сентябр\nЎзбекистон Республикаси Олий Мажлиси Сенатининг ўн биринчи ялпи мажлисида сенаторлар томонидан «Ўзбекистон Республикаси Президенти ҳузуридаги Тадбиркорлик субъектларининг ҳуқуқлари ва қонуний манфаатларини ҳимоя қилиш бўйича вакил тўғрисида»ги Ўзбекистон Республикаси Қонуни маъқулланди.\nИдишларни ҳисобга олиш жиҳатлари\nТекширувчида савол юзага келди: Алкоголь идишлари ҳисобини қандай юритасиз? Товарни идишсиз қуйиб сотасиз, идиш билан кирим қиласиз. Юкхатларда идишларнинг қиймати алоҳида кўрсатилмайди. Идишлар оддийгина утиллаштирилади. Ушбу ҳолат бўйича қандайдир нормативлар борми? Қайтарилмайдиган идишлар қийматини бухгалтерия ҳисобининг алоҳида счётларида ҳисобга олиш ва алкоголь қаҳвахонада (ИФУТ коди – 56100) қуйиб сотилганда уларнинг қийматини ҳисобдан чиқариш зарурми?\nТрикотаж буюмларни ишлаб чиқаришда чиқиндилар қандай ҳисобдан чиқарилади? Уларни материаллар омборига кирим қилиш керакми?\nБош бухгалтер назарда тутилмаган бўлса\n«Хусусий корхона тўғрисида»ги Қонунда қайд этилганидек, директор ташкилот фаолияти, шу жумладан молиявий фаолияти учун тўлиқ жавобгар бўлади. Бизда бош бухгалтер лавозими назарда тутилмаган. Бизга шартнома бўйича бухгалтерия ҳисобини юритувчи ташкилот хизмат кўрсатади. Бироқ улар штатда бўлмаганликлари сабабли ҳужжатларнинг «Бош бухгалтер» устунида имзо қўйиш ҳуқуқига эга эмаслар. Агар штатда бухгалтер назарда тутилмаган бўлса, нима учун директор ҳисобварақ-фактураларда бош бухгалтер учун имзо чекиши керак?\nБалансдан ташқари идишлар\nКорхона бўёқ эритгич ишлаб чиқаради. Тайёр маҳсулотни пэт-баклажкаларда доналаб сотамиз. Харидор билан пэт-баклажкаларни унинг ўзи бериши ҳақида шартнома туздик. Бу ҳолда маҳсулот нархи бизнинг идишимизда сотилган маҳсулотникидан арзонга тушади. Харидорнинг қайтариладиган идишлари бухгалтерия ҳисобида қандай акс эттирилади?\nМикротўлқинли печь – ускуна эмас\nАудиторлик текширувини ўтказаётганда аудиторлар кондиционерлар, совуткич, микротўлқинли печь ва экранли проекцион аппаратни бошқа асосий воситаларга киритишни тавсия қилдилар. Улар балансимизда «Ишчи машиналар ва ускуналар» (41000–46119) гуруҳида қайд этилади. Уларни келгусида қайта баҳолаш учун классификатор бўйича асосий воситаларнинг қайси гуруҳига киритиш зарур?\nКурс фарқи: ҳисобга олиш усуллари\nКорхона курс фарқини жамғариш усулида ҳисоблаган, кечиктирилган харажатларни ҳисобга олиш счётларида (3200) салмоқли сумма йиғилиб қолган. Жорий йилнинг июль ойидан бошлаб етказиб бериш шартномалари миллий валютага ўтказилди. Агар жамғарилган валютадаги курс фарқи жорий йил харажатларига ҳисобдан чиқарилса, корхона бу йилни катта зарар билан тугатади. Қарз тўлангандан кейин жамғарилган курс фарқини 24–36 ой давомида қисмлаб ҳисобдан чиқариш мумкинми? Агар мумкин бўлса, буни қандай ҳужжатлар билан расмийлаштирса бўлади?\nХоҳишимга кўра тўлайман\nМЧЖнинг ягона муассиси унга тўланадиган дивидендлар ҳисобидан фарзанди ва жиянининг болалар боғчаси ҳақини тўлашга қарор қилди. Тўлов МЧЖнинг ҳисоб-китоб счётидан ҳар бир бола учун алоҳида шартнома асосида амалга оширилади. Шартномада боланинг фамилияси ва исми кўрсатилган. 1. Муассис ўз дивидендлари ҳисобидан жияни учун болалар боғчаси хизматлари ҳақини тўлашга ҳақлими? 2. Муассиснинг синглиси олинган даромадлар ҳақида ДСИга маълумотлар тақдим этиши керакми?\nЎтмишдан қўшимча ҳақ\nФирмамиз ходимига 2017 йил августда 24 иш кунидан иборат навбатдаги меҳнат таътили берилмоқда. 2016 йил ноябрда у 15 кун таътилда бўлган. Ўтган йилги таътил пулини бу йилги таътил пули ҳисоб-китобига киритиш керакми?\nНКМКда бошқача ҳисоблайдилар\nКорхонамиз Навоий шаҳрида жойлашган, ходимларга туман коэффициенти ҳисобланади. Эшитишимча, бу йил унинг миқдори оширилган эмиш, бироқ иш ҳақим ўзгармади. Кон-металлургия комбинатида ишлайдиган қўшним эса кўпроқ миқдорда устама ҳақ ола бошлади. Энди Навоий шаҳрида қандай туман коэффициенти амал қилаётганини тушунтириб берсангиз.\nМаҳсулотлар арзон ва мўл бўлади\nИқтисодий ислоҳотларнинг бугунги босқичида кичик бизнес ва хусусий тадбиркорлик субъектларига ўзлари ишлаб чиқарган товарларнинг экспорт ҳажмини ошириш, аҳолини юқори сифатли, рақобатдош тайёр маҳсулотлар билан таъминлаш борасида изчил чора-тадбирлар кўриб борилмоқда.\nМутахассислар ўзгаришлар ҳақида\nТашқи иқтисодий фаолият иштирокчиларини қўллаб-қувватлаш, божхона соҳасида улар дуч келаётган муаммоларни ҳар томонлама ўрганиш ва зудлик билан ҳал этишда «Тошкент-АЭРО» ИБК ва Тошкент шаҳар божхона бошқармаси томонидан мунтазам равишда ўтказиб келинаётган очиқ мулоқотларнинг аҳамияти катта бўлмоқда.\nҚўшилган қиймат солиғи (ҚҚС) – ишлаб чиқариш, товарларни, ишларни, хизматларни реализация қилиш жараёнида қўшилган қиймат қисмидаги бюджетга ажратмалардир. Ишлаб чиқариладиган ва реализация қилинадиган товарлар, ишлар, хизматларга доир ҚҚС бўйича имтиёзлар Солиқ кодексининг 208, 209, 210 ва 256-моддалари, Вазирлар Маҳкамасининг қарорлари ва бошқа норматив-ҳуқуқий ҳужжатлар билан белгиланган. Улар ҚҚС тўлашдан доимий асосда ёки муайян муддатга озод қилиш, шунингдек солиқнинг ноль даражали ставкасини қўллаш кўринишида тақдим этилади. Материалда ҚҚС бўйича, шунингдек айрим тоифадаги солиқ тўловчилар учун тизимли имтиёзлар келтирилган. ҚҚС бўйича амалдаги имтиёзларнинг тўлиқ рўйхати «Амалий солиқ солиш» («Практическое налогообложение»), «Солиқлар: саволлар ва жавоблар» («Налоги: вопросы и ответы») ЭМТда келтирилган.\nЭкспорт истиқболлари муҳокама қилинди\nЎзбекистон Савдо-саноат палатаси томонидан Буюк Британиянинг мамлакатимиздаги элчихонаси билан ҳамкорликда Буюк Британияга мева-сабзавот ва қишлоқ хўжалиги маҳсулотларини экспорт қилиш мавзусига бағишланган семинар ўтказилди.\nБожхона юк декларацияси: тўғри тўлдирамиз\nБожхона юк декларациясини расмийлаштиришдаги муайян жиҳатлар сабабли айрим графаларни тўлдириш борасида декларантларда саволлар юзага келади. Махсус мухбиримиз Гулнора АБДУНАЗАРОВА уларнинг мурожаатлари асосида ДБҚ мутахассислари кўмагида жавоблар тайёрлади. Божхона юк декларациясини тўлдириш тартиби Йўриқнома (АВ томонидан 6.04.2016 йилда 2773-сон билан рўйхатдан ўтказилган) билан белгиланган. БЮД Божхона кодекси ҳамда Товарларни божхонада электрон шаклда декларациялаш тартиби тўғрисидаги низом (ВМнинг 31.12.2014 йилдаги 376-сон қарори билан тасдиқланган) талабларини ҳисобга олган ҳолда расмийлаштирилади.


ТИНЧЛИК ОСОИШТАЛИКНИНГ ҚАДРИГА ЕТАЙЛИК — Zamaxshariy.uz\nТИНЧЛИК ОСОИШТАЛИКНИНГ ҚАДРИГА ЕТАЙЛИК\n16 ноября, 2017 admin Без рубрики\nБугун дунёдаги воқелик бизларни бепарволик ва лоқайдликка берилмасликка ундайди. Чунки тинчлик улуғ неъмат, қадрига етишимиз ва ҳаммани шукронага чорлашимиз лозим. Ўз нзвбатида юз бераётган хунрезликларга бефарқ бўлмаслигимиз керак. Бир сўз билан айтганда, ҳамиша огоҳ яшаш ҳар қаандай хавф-хатарнинг олдини олишда муҳим аҳамиятга эга.\nХалқимизда “Юртинг тинч-сен тинч” деган мақол бор. Оқил юртбошимиз бежизга “Биз учун, тинчлик ва осойишталик ҳамма нарсадан қадрлидир”, -дея озод юрт фарзандларини обод ўлкамиз Ўзбекистонни асрашга чақиряптилар. Сайёрамизнинг турли бурчакларида ёнаётган уриш ўчоқлари, дарҳақиқат, барчамизни хушёрликка чорлаши лозим.\nИслом дини ҳам кишиларни тинчликни асраш ва барқарорликни таъминлаш йўлида иймон,инсоф, адолат, ҳамжиҳатлик, бирдамлик билан ҳаракат қилишга, фитна ва ўзаро адоватга барҳам беришга чақиради. Негаки тинчлик Аллоҳ Таоло томонидан бутун инсониятга инъом этилган улуғ неъматдир. Қурони Каримда : “Эй иймон келтирганлар! Барчангиз ёппасига тинчлик ишига киришинг” дейилгани ҳам динимиз тинчлик тушунчасини ўзининг бош ғоя ва муҳим шиорига айлантирганиниг яққол мисолидир.\nПайғамбаримиз Муҳаммад (саллоллоҳу алайҳи васаллам) ҳам: “Тинчлик ва хотиржамлик икки улуғ неъматдирки бундан кўп одамлар бебаҳрадир” деб, одамларни тинч ва осойишта кунларини қадрлашга чақирганлар. Ҳақиқатдан ҳам айни кунда бу улуғ неъмат (тинчлик)дан ҳамма ҳам баробар баҳраманд эмаслигини кўриб, эшитиб, гувоҳи бўлиб турилибди. Террорчилар ноҳақ тўкаётган қонлар ҳар биримизни қалбимизни ларзага солиб, оз бўлсада тафаккур қилишга сабаб бўла олади. Чунки кеча ғарбда ёққан ёмғир бугун ёки эртага шарққа келмайди, деб ҳеч ким кафолат бера олмайди. Бугун қўшнининг уйида чиққан ёнғиннинг ўзи бизгача етиб келмасада, аммо ҳеч бўлмаганда тутини ёки бошқа бир салбий таъсири, албатта етиб келади.\nХулоса қилиб айтганда, бугунги замоннинг ўзи воқеаларга очиқ кўз билан, теран ва чуқур мушоҳада юритган ҳолда назар ташлашга, жаҳонда ва ён-атрофимизда тобора кучайиб бораётган маънавий таҳдид ва хатарларни тўғри баҳолаб, улардан тегишли сабоқлар чиқариб, мустаҳкам маънавий таянчга асосланиб яшашга ундамоқда. Мустақил Ўзбекистонимиз тинчлигини кўз қорачиғидек асрайлик. Марҳум юртбошимиз айтганларидек: “Биздан озод ва обод ватан қолсин!”\nPrevious Post:Андижонда Қирғизистон, Қозоғистон ва Ўзбекистон уламоларининг учрашуви бўлди


Фоторепортаж: Андижонда “Ўзбекистон - умумий уйимиз” фестивали\n22:05 / 22.04.2017\n1992 йилда Республика Байналмилал маданият маркази ташкил этилган эди. Бугунги кунда унинг таркибидаги 140 дан зиёд марказ барча ҳудудларда ўз фаолиятини юритмоқда. Бу йил 25 йиллиги нишонланаётган байналминал маданият марказининг республика бўйлаб ўтказилиши режалаштирилган фестивали биринчилардан бўлиб Андижон вилоятида бўлиб ўтди. Бу ҳақда Kun.uz мухбири Элмурод Эрматов хабар бермоқда.\nУч кун давомида вилоятнинг қатор туманларида бўлиб ўтган тадбирлар якуни бугун Андижон шаҳрида тантана қилинди. Вилоятда фаолият кўрсатаётган 5 та (уйғур, корейс, рус, қирғиз ва арман) маданий марказ бу ерда истиқомат қилаётган турли миллат вакиллари билан ҳамжиҳатликда мазкур тадбирга қизғин тайёргарлик кўрди.\nБобур номидаги вилоят драма театрида ўтказилган анжуманда вилоят ҳокими Шуҳратбек Абдураҳмонов, Республика Байналмилал маданият маркази раиси Насриддин Муҳамадиевлар миллатлараро тотувлик, бағрикенглик, тинчлик-хотиржамлик ва ёшларга яратилаётган шароитлар ҳақида гапирди.\nШундан сўнг Ўзбекистонда истиқомат қилувчи миллатлар санъатини тараннум этувчи концерт дастури намойиш қилинди.\nМеҳмонлар шаҳардаги “Дўстлик уйи”да бўлиб, маскандаги шароитлар билан танишдилар. Алишер Навоий номидаги истироҳат боғида оммавий сайил ўтказилди.\nФоторепортаж: Тошкентда учинчи ҳалқа йўли\n22:40 / 29.08.2016


Ислом Каримовнинг энг севимли персонажи ким эди?\n“Ислом Каримовнинг болалиги уруш ва урушдан кейинги оғир дамларга тўғри келди. Кичикликдаёқ пешона тери билан нон топиш нима эканини билдилар.\nУрушдан кейин барча машаққатли ҳаёт кечиргани маълум. Уларнинг ҳам оилалари эҳтиёжманд эди. Самарқанднинг эски шаҳар қисмида яшаган оддий оила. Ислом Каримов мактабга чиққан кезлари рус тилини билмас эдилар, аммо букилмас ирода, қатъият ва собитқадамлик боис рус мактабини олтин медалга битирдилар. У киши ёзган иншолар намуна ўлароқ бутун синфга ўқиб берилган экан. Кейинроқ синфдошлари тан олишича, Ислом Каримовнинг иншоларидан олий ўқув юртига кириш имтиҳонида “шпаргалка” сифатида фойдаланишган. Шу тариқа оддий оилада вояга етган йигит мактабни муваффақиятли тамомлаб, тақдирига пешвоз чиқмоқ учун сафарга отланди. Ўша кезлар олтин медал ва олам-олам орзулар у кишининг бор-йўқ бисоти эди. Тақдир ҳукми билан киндик қони тўкилган она заминга мустақил Ўзбекистоннинг Биринчи Президенти бўлиб мангуга қайтдилар.\nМактаб йиллариданоқ Максим Горкий ҳикояси персонажи – ўз жонидан кечган, юрагини машъал каби ёқиб халқни қутқариб қолган Данко энг севимли адабий қаҳрамонлари бўлган. Унинг “Оташ каби ёниб, ўзгалар йўлини ёрит!” деган шиори ёш Ислом Каримовнинг юрагида муҳрланиб қолган. Бу кейинроқ Президентнинг ҳаётий маслагига айланди.”\n(Татьяна Каримованинг хотираларидан)\nКиритилди: 11:51 07.11.2018. Ўқилди: 3906 марта. Фикрлар сони: 0 та.


Жазоир якшанбаси (Ҳикоя) - 29 Августа 2018 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nВоскресенье, 23.09.2018, 02:43\nГлавная » 2018 » Август » 29 » Жазоир якшанбаси (Ҳикоя)\nЗубайда ирғиб турди. Паранжисини тўғрилади ва яна жойига ўтирди. Шаҳарга етиб келгунларича унинг кўзлари тўрт бўлаёзди. Йўл бўйи тинмай қизидан қачон манзилга етиб келишларини, қачон ўғли Муҳаммад билан учрашишини сўраб келди.\nВагон йўлагида бесаранжомлик бошланди. Поезд Мезон-Қори шаҳарчасига етиб келган, ҳамма тушишга тайёрланар эди.\nЗубайда қизига қаради ва юзинчи марта деди:\n– Мени айтди дерсан, Муҳаммад сени кўриб шундай қувонадики – бу унга ажойиб кутилмаган совға бўлади.\nШалабия ҳам юзинчи марта жавоб қайтарди:\n– У суратимни олиб боришингизни кутяпти. Акам билан кўришишни ўйласам, ичимга сиғмай кетяпман. Бу дақиқаларни тасаввур ҳам қила олмайман. Ахир, мен қамоқ нималигини билмайман!\nЗубайда паранжисини туширди ва сабрсизлик билан кута бошлади. У яна Муҳаммаднинг сўнгги хатини эслади: "…Онажоним…Мени деб бундай олис йўл келишингизни хоҳламайман, аммо сиз бу фикримга қарши экансиз, сиз билан тезроқ кўришишни хоҳлайман- бу менинг ягона тилагим. Қандай бахт! Шу ондан бошлаб сизнинг ташрифингизгача қолган кунларни санайман. Синглим Шалабия билан ҳам кўришсам дегандим, лекин у сиз билан кела олмас экан, суратини ўзингиз билан олиб келинг. Уни шундай соғиндим-ки! Кичкинтой Шалабияни бунчалик қўмсайман деб сира ўйламагандим. Мен билан бир камерада ўтирган оғайнимнинг онаси яшайдиган манзилни юборяпман. У сизни вокзалда кутиб олади. Ҳавотирланманг, сизни қора паранжингиздан таниб олади. Бу ерда барча аёллар оқ паранжи кийишади… Сиз ҳар сафар мендан қанча муддатга маҳкум этилганлигимни сўрайсиз. Агар ҳаммамиз юртимиз мустақилликка эришганидан сўнг озодмиз деб ўйласак бунинг аҳамияти бормикан!..”\nЗубайда ўғлининг барча хатларини ёддан биларди. Шалабия онаси хатларни ёдлаб олмагунча ўқийверарди-ўқийверарди.\nНиҳоят, поезд қулоқни қоматга келтирадиган тарақ-туруқ овоз билан Жазоир бекатига етиб келди. Шалабия перронга сакраб тушди ва онасининг тушишига ҳам кўмаклашди. Зубайда қўлига чамадонни олиб, уларни кутиб олиши керак бўлган аёлни ахтара бошлади.\n– Зубайда хоним, Зубайда хоним... – Бир нотаниш аёл улар томонга яқинлашиб келарди. – Сен, ўйлашимча, Шалабия бўлсанг керак. Ниҳоят, келибсизлар-да… Хуш кўрдик. Мен София хоним – Алининг онасиман, у сизнинг ўғлингиз билан бир камерада.\nЗубайда София хонимнинг юзларидан шоша-пиша ўпди.\n– Бизни таниб олибсиз-да, – деди у қора паранжисига ишора қилиб.\nСофия хоним кулиб қўйди:\n– Ҳа, Али менга сизларда – Сатифда қора паранжи кийишларини айтганди. Хўш, қалай, йўлда қийналмадинглар-ми? Балки, чарчагандирсиз?\nСофия хоним уларни саволга кўмиб ташлади. Зубайда ва қизи атрофга аланглаганча мулойимлик билан жавоб қайтаришди.\nУлар лифтга чиқишди ва кўз очиб юмгунча Брессон майдонида пайдо бўлишди. Шалабия атрофни диққат билан кузатди. Зубайда денгиз томонга ишора қилди:\n– Бу порт-ми?\n– Ҳа, – жавоб берди София.\nПорт Зубайдага ўғлининг сўзларини эслатди: "…Бугун бизларни эрта тонгда ҳали қуёш чиқмасдан туриб ҳарбий трибуналга олиб кетишди. Порт ёнидан ўтаётиб қамоқхона машинасининг ойналарига ўрнатилган темир панжара орасидан денгиз томонга тикилдим. Қуёш денгиз ортидан бош кўтараётганди. Юртимиз қандай чиройли-а!..”\nЙўлда Зубайда София хонимдан сўради:\n– Ўғлим билан қачон кўришишим мумкин?\n– Эртага эрталаб, – деди София хоним, – ҳарбий трибуналдан қамоқхонага кириш учун рухсатнома олсак бўлгани. Ҳаммаси кўнгилдагидек бўлади. Эртага учрашув куни.\nТонг саҳарлаб Шалабия, Зубайда ҳамда София хоним қўлларида рухсатнома билан Барбарос қамоқхонасининг дарвозаси ёнида ўз навбатларини кутишарди. Одам тиқилинч эди: эркаклар, аёллар, болалар. Шалабия кутавериб чарчади. У атрофга назар солди. Маҳбусларнинг яқинлари тўда-тўда бўлиб бир-бирлари билан суҳбатлашишарди. Йўлакда болалар югуриб юришибди. Бу ерда ҳамма бир-бири билан таниганга ўхшарди. Шалабия дарвоза томонга ўгирилди. Унинг нигоҳи яқиндагина осилган эълонга тушди. Яқинроқ келиб унда акаси ва икки нотаниш кишининг исмларини кўрди. Эълоннинг мазмунини идрок қилолмай, икки-уч марталаб ўқиб чиқди. Шалабиянинг ранги бўздек оқариб кетди, бироқ ҳали ҳам эълоннинг мазмунини англолмади. Онаси уни чақираётганини эшитса-да, жойидан қимир этмай тураверди.\n"Йўқ, бўлиши мумкин эмас, – дерди у ўзига-ўзи. – Ахир у нима бўлгани ҳақида бирор марта чурқ этмаганди-ку…Ишониб бўлмайди!..”\nУ тош қотганди.\n– Шалабия, Шалабия! – Зубайда қизининг қўлидан ушлаб тортди. – Юрсанг-чи, навбатимиз келди.\nҚиз беихтиёр онасининг ортидан қамоқхона назоратчисининг қизил башараси кўриниб турган дарча ёнига келди. Зубайда ҳаяжонланиб овқат солинган саватни назоратчига узатди. "Ҳозир, – ўйларди у, – икки йиллик айрилиқдан сўнг болагинам Муҳаммадни кўраман…”\nНазоратчи эшикни очганда Зубайда туртиниб кетди. Назоратчи рухсатномага, кейин дарвозага ёпиштирилган эълонга қаради ва ўзича тўнғиллаб қўйди: "Ҳм, бекорга бу исм таниш туюлмаган экан-да! Адашмабман.” У Зубайдага қайрилиб қаради ва овозини баландлатиб деди:\n– Нима, ўқишни билмайсиз-ми? Бугун эрталаб уни қатл қилишди!\nЗубайда тушунмасдан қизига қаради. Шалабия ортга тисарилиб, паст овозда шивирлади:\n– Уни бугун эрталаб ўлдиришибди.\nШалабия эълонга ишора қилди.\n– Олдинроқ келиш керак эди, – гап қистирди назоратчи, – ана шунда уни кўришга улгурардинглар. Ҳой, навбатдаги ким?..\nКатегория: Hikoyalar to'plami | Просмотров: 55 | Добавил: Sherlaruz.CoM | Теги: #Yangiliklar, #uznews, #ahborot, #новости, #newsuz, #habarlar, #xabarlar, #news, #Yangilik | Рейтинг: 0.0/0